Άγιος Εφραίμ Κατουνακιώτης: Ο αυθεντικός διδάσκαλος υπακοής και προσευχής | orthodoxia.online\nΦεβρουάριος 26, 2021 12:30 μμ\nΙερομόναχος Αντύπας, Αγιορείτης: Άγιος Εφραίμ Κατουνακιώτης: Ο αυθεντικός διδάσκαλος υπακοής και προσευχής\nΑν, Σεβασμιώτατε, μου ζητούσατε να σκιαγραφήσω με δύο λόγια την οσιακή μορφή του Γέροντος Εφραίμ Κατουνακιώτη, για τον οποίον με καλέσατε να μιλήσω σ’ αυτή τη σύναξή σας, και σας ευχαριστώ πολύ γι’ αυτό, αυτό το ρητό θα χρησιμοποιούσα.\nΓιατί πράγματι, ο παπα-Έφραίμ ο Κατουνακιώτης (έτσι ήταν γνωστός στο Άγιον Όρος) υπήρξε αληθινός μοναχός και σαν αληθινός μοναχός δεν είχε τίποτε άλλο σε αυτόν τον κόσμο, παρά μόνο τον Ιησού Χριστό.\nΑνήκει και αυτός στη χορεία αυτών των ανθρώπων, των αγιασμένων ανθρώπων, των οποίων «ουδείς κλήρος, ει μη Χριστός Ιησούς, και αυτός εστί το μόνιμον και αιώνιον αγαθόν» (Διαθήκη Κτητόρων Ι.Μ. Βαρλαάμ).\nΣτο Γεροντικό αναφέρεται πως κάποτε ο Όσιος Μακάριος ο Αυγύπτιος, επισκέφθηκε τους μοναχούς της Νιτρίας, οι οποίοι τον παρακάλεσαν να τους πεί λόγια ωφέλιμα. «Εγώ δεν έχω γίνει ακόμη μοναχός» τους είπε ο περίφημος ασκητής, «μα ο Θεός με αξίωσε να ιδώ και να συνομιλήσω με πραγματικούς μοναχούς». Και διηγήθηκε στη συνέχεια τη συνάντηση που είχε με δύο ολόγυμνους ασκητές στη βαθυτέρα έρημο, οι οποίοι είχαν 40 ολόκληρα χρόνια εκεί χωρίς να δούν άλλον άνθρωπο. Στην παράκλησή του να τον διδάξουν πως θα μπορούσε να γίνει πραγματικός μοναχός, εκείνοι του είπαν να κόψει κάθε δεσμό με τον κόσμο και θα τα καταφέρει. «Μα εγώ είμαι άνθρωπος αδύνατος και δεν μπορώ να τα καταφέρω όπως εσείς», αποκρίθηκε ο Μέγας εκείνος Μακάριος. «Τότε μένε στο κελί σου και κλάψε τις αμαρτίες σου», του είπαν.\n«Η μοναξιά», συνέχισε τη διήγησή του ο αββάς Μακάριος, «τους είχε δώσει κάποια αποτομία στην ομιλία». Στα πρόσωπά τους όμως ήταν διάχυτη γλυκύτητα και οσιότητα. «Πως αντέχετε στις καιρικές μεταβολές;» τους ρώτησε πάλι. Είχε εντυπωσιασθεί από τη γύμνια τους. «Ο Θεός», του είπαν, «που προνοεί για όλα του τα πλάσματα, έκανε και σ’ εμάς τούτη την οικονομία. Ούτε χειμώνα κρυώνουμε, ούτε η ζέστη του καλοκαιριού μας βλάπτει». Παρατήρησε τότε ο αββάς Μακάριος πως το σώμα τους ήταν προφυλαγμένο με τρίχες μεγάλες σαν προβιά. Τότε ταλάνισε τον εαυτόν του και είπε πως «εγώ που έχω το κελί μου και συντροφιά τόσων αδελφών, δεν έχω γίνει ακόμη μοναχός».\nΑν αυτό πίστευε για τον εαυτόν του ο Μέγας εκείνος Μακάριος, εμείς τι να πούμε για τον εαυτόν μας; Όμως δοξάζουμε τον καλό Θεό που μας αξίωσε να γνωρίσουμε πραγματικούς μοναχούς «με γλυκύτητα και οσιότητα» με ταπείνωση και απλότητα, με φωτισμό και χάρη. Κορυφαίος ανάμεσα σε αυτούς ο υψιπέτης αετός της ερήμου των Κατουνακίων, ο γλυκύς παπα-Εφραίμ. Άνθρωπος με ήθος και ύφος καλογερικό, όπως λέμε στο Άγιον Όρος «επίγειος όντως άγγελος και ουράνιος άνθρωπος». «Φως πάντων ανθρώπων» (Αγ. Ιωάννου Σιναίτου P.M. 80,1120) και «λύχνος πανταχού της γης λάμπων» (Ι. Χρυσοστόμου ΟΒ΄ εις Ματθαίον) που μόνον τον Χριστό είχε μέσα του σαν το πολυτιμότερο απόκτημα και θησαύρισμα.\nΓεννήθηκε στο Αμπελοχώρι Θηβών στις 6 Δεκεμβρίου ανήμερα του Αγίου Νικολάου του 1912. Ο πατέρας του ονομαζόταν Ιωάννης Παπανικήτας και η μητέρα του Βικτώρια. Στο άγιο βάπτισμα ονομάστηκε Ευάγγελος και είχε άλλα τρία αδέλφια, τον Επαμεινώνδα, την Ελένη και τον Χαράλαμπο. Οι γονείς του ήσαν πτωχοί γεωργοί και ζούσαν όλοι στο σπίτι του παππού του παπα-Νικήτα, που ήταν και ο εφημέριος του χωριού. Ο Γέροντας έζησε τα παιδικά του χρόνια σε αυτό το ήσυχο χωριό, αλλά τις πρώτες τάξεις του δημοτικού οι γονείς του το εγκατέλειψαν και εγκαταστάθηκαν στην Θήβα για να μπορέσουν καλύτερα να μεγαλώσουν και μορφώσουν τα παιδιά τους.\nΟ Ευάγγελος ξεχώριζε από τα αδέλφια του και τους συμμαθητές του. Ήταν καλός μαθητής, επιμελής, υπάκουος, πειθαρχικός, αγνός και ευθύς. Από μικρός αγάπησε την προσευχή και τον εκκλησιασμό. Κοντά στο σπίτι του ήταν η εκκλησία της Παναγίας, και γι’ αυτόν ήταν επίσης σπίτι του. Νωρίς συνδέθηκε με μοναχούς και μοναχές γιατί η οικογένειά του ανήκε στους λεγομένους παλαιοημερολογίτες. Κάποια φορά γνώρισε και τους μελλοντικούς Γεροντάδες του, τον γέρο-Εφραίμ και τον παπα-Νικηφόρο, που ήσαν Θηβαίοι και εγκαταβίωναν στην Καλύβη του Αγίου Εφραίμ του Σύρου στα Κατουνάκια του Αγίου Όρους.\nΟ Ευάγγελος τελείωσε το Γυμνάσιο το 1930 και όπως όλοι οι νέοι προσπάθησε να τακτοποιηθεί σε κάποια εργασία. Βρήκε όμως παντού δυσκολίες και εμπόδια. Όλες οι πόρτες κλειστές. Στην αρχή προσπάθησε να γίνει ταχυδρομικός. Αργότερα προσπάθησε να μπεί στην χωροφυλακή. Τέλος έδωσε εξετάσεις στη Σχολή Ικάρων, αλλά εκεί μετά τις ιατρικές εξετάσεις θεωρήθηκε ακατάλληλος (λόγω ταχυπαλμίας).\nΜετά απ’ όλες αυτές τις αποτυχίες, τη στιγμή που οι φίλοι του και οι συμμαθητές του προόδευαν, αποφασισέ να στρατευθεί, αλλά και εκεί δεν έγινε δεκτός επειδή ήταν άτομο αλλεργικό με έλκη στα πόδια από τα δεκαπέντε του χρόνια. Για όλα αυτά σημείωσε σε μια φωτογραφία του «πίκρες-βάσανα-στεναχώριες». Όμως δεν απελπίστηκε. Κατάλαβε πως το θέλημα του Θεού είναι άλλο γι’ αυτόν. Ο Θεός τον καλούσε στην μοναχική πολιτεία. Μετά από πολλά χρόνια θυμόταν και έλεγε: «Όλο εμποδια εύρισκα μπροστά μου. Και όλα τα εμπόδια ήσαν επιτυχία! Γιατί; Αν πετύχαινα εγώ δηλαδή θα ’ρχόμουνα καλόγηρος; Δεν βαριέσαι. Θα με τραβούσε το ρεύμα της εποχής. Και γι’ αυτό, η αποτυχία που έκανα στον κόσμο, έγινα επιτυχία να ’ρθω εδώ πέρα». (Γ. Κρουσταλλάκη, Γέρων Εφραίμ Κατουνακιώτης σ. 41).\n«Στις 14 Σεμπτεμβρίου 1933 ο Ευάγγελος Παπανικήτας γιόρτασε τον Τίμιο Σταυρό στα Ερημικά Κατουνάκια» (Γέροντας Εφραίμ Κατουνακιώτης, εκδ. Ι. Ησυχαστηρίου σ. 22).\n«Τα εράσμια, τα παμπόθητα, τα πανέρημα Κατουνάκια» όπως τα χαρακτήριζε ο πολύς Αλέξανδρος Μωραιτίδης (Με του βορηά τα κύματα, Ε΄ 174) που είχε επισκεφθεί τον άλλο μεγάλο Γέροντα των Κατουνακίων τον Δανιήλ τον Σμυρναίο.\nΤο νέο του σπίτι, η Καλύβη του Οσίου Εφραίμ του Σύρου όπου Γέροντας ήταν ο Γέρο-Εφραίμ με συνοδεία τον παπα-Νικηφόρο και τον μοναχό Προκόπιο, οι οποίοι ήσαν συντοπίτες του και γνωστοί από επισκέψεις τους στη Θήβα. Η δοκιμασία του κράτησε μόνον έξι μήνες. Ο Γέρο-Εφραίμ τον έκειρε μοναχό την Δ΄ Κυριακή των Νηστειών του έτους 1934, του Αγίου Ιωάννου της Κλίμακος, μετονομάζοντάς τον από Ευάγγελο σε Λογγίνο μοναχό. Ο Γέρο-Εφραίμ ήταν τότε άρρωστος και 2 ημέρες μετά την κουρά απήλθε προς Κύριον πλήρης ημερών. Τον διαδέχθηκε ο παπα-Νικηφόρος, ο οποίος το 1935 έκειρε τον Λογγίνο μεγαλόσχημο δίνοντάς του το όνομα Εφραίμ. Το 1936 ο παπα-Νικηφόρος βλέποντας την πρόοδο και την αγωνιστικότητα του μοναχού Εφραίμ, τον πήρε μαζί του στην πατρίδα του τη Θήβα για να γίνει η χειροτονία του εις διάκονο. Ο χειροτονήσας όμως Αρχιερεύς, βλέποντας και αυτός με τη σειρά του την κοσμιότητα και ιεροπρέπεια του π. Εφραίμ, επέμενε να τον χειροτονήσει και ιερέα, όπερ και εγένετο παρά το νεαρόν της ηλικίας του. Έτσι στις 20 Αυγούστου του 1936 ο Γέροντας έγινε ιερομόναχος και από τότε είναι γνωστός ως ο παπα-Εφραιμ ο Κατουνακιώτης.\nΣτο σημείο αυτό ας δούμε πως έζησε εκείνα τα πρώτα χρόνια της Μοναχικής του ζωής ο παπα-Εφραίμ.\nΤα Γεροντάκια στα οποία πήγε, ήσαν καλοί άνθρωποι. Ήσαν φιλακόλουθοι και εργατικοί. Τα χρόνια εκείνα ήσαν δύσκολα, ο αγώνας για την επιβίωση μεγάλος. Οι κόποι πολλοί μέχρι εξαντλήσεως. Και μόνο να ανεβεί κανείς από τη θάλασσα στο Καλύβι τους ήθελε πολύ κόπο και ιδρώτα. Ο νεαρός παπα-Εφραίμ πρόθυμος σε όλα, ήθελε όλους να τους αναπαύσει με την υπακοή και το ζήλο του. Λειτουργούσε, εργοχειρούσε, διακονούσε με προσοχή και ακρίβεια. Όμως δεν του έφταναν όλα αυτά. Η ψυχή του ζητούσε κάτι άλλο, κάτι παραπάνω. Μόνος του προσηύχετο μα αυτοσχέδιες προσευχές και τροπάρια Αγίων. Μόνος του (εννοώ μόνος του τα σκέφτηκε, δε τα δίδαξε κανείς) καλλιέργησε την κατάνυξη, τη σιωπή και πιο πολύ τα δάκρυα.\nΈκλαιε χωρίς να ξέρει γιατί και χωρίς να γίνεται αντιληπτός, είτε στην ακολουθία είτε στο εργόχειρο. Αργότερα έλεγε: «Έφθασα να κλαίω όποτε ήθελα και όσο ήθελα». Είναι αλήθεια πως εκείνα τα χρόνια στην αρχή της μοναχικής του ζωής, ο Γέροντας δυσκολεύτηκε πολύ. Οι γέροντές του και ειδικά ο πρώτος του Γέροντας, ήταν απότομοι και απαιτητικοί. Η παρηγοριά του παπα-‘Εφραίμ ήταν η μελέτη πατερικών κειμένων και η αγάπη του προς την Παναγία. Αυτή τον στήριζε και σε Αυτήν κατέφευγε να ζητήσει βοήθεια και προστασία. Σε όλη του τη ζωή μιλούσε πάντα με περισσή ευλάβεια για την Μητέρα του Θεού που είναι και μητέρα των μοναχών. Διηγείτο μάλιστα θαυμαστές επεμβάσεις και θαύματα στη ζωή του.\nΣταθμός στη ζωή του Γέροντα ήταν η γνωριμία του με τον μοναδικό διδάσκαλο της νοεράς προσευχής και του ησυχασμού την εποχή εκείνη Γέροντα Ιωσήφ τον Πάριο. Πολλά έχουν γραφεί γι’ αυτόν τον Όσιον άνδρα και γι’ αυτό δεν θα αναφερθούμε στην αγία όντως ζωή του. Το μόνο που θα πω είναι, πως όλοι περιμένουμε την επίσημη αγιοκατάταξή του από τον Οικουμενικό μας Πατριάρχη.\nΟ Γέρων Ιωσήφ με τη συνοδεία του, τον καιρό εκείνο έμενε πιο ψηλά από τα Κατουνάκια, στον Άγιο Βασίλειο. Εκεί τον γνώρισε ο παπα-Εφραίμ πριν χειροτονηθεί ιερεύς. Τον έπαιρνε μαζί του ο Γέροντάς του παπα-Νικηφόρος που συνδεόταν με τον Γέροντα Ιωσήφ.\nΑλλά όλα αυτά καλύτερα ας τα ακούσουμε από τον πρώτο του βιογράφο και διάδοχό του π. Ιωσήφ, εξαίρετο Γέροντα σήμερα της Καλύβης του Οσίου Εφραίμ του Σύρου.\n«Στα πρώτα μοναχικά του χρόνια, πριν γίνει ιερεύς, ανέβαινε ορισμένες φορές με τον γέροντά του παπα-Νικηφόρο για να λειτουργήσουν στο καλυβάκι του γέρο-Ιωσήφ, Γενέθλιο του Προδρόμου στον Άγιο Βασίλειο. Έτσι άρχισε η πρώτη γνωριμία ως νέος μοναχός μπροστά στους γεροντάδες, σιωπηλός, σύννους, συνεσταλμένος. Κάποτε ρώτησε ο γέρο-Ιωσήφ: -Κάνει υπακοή ο Εφραίμ; -Κάνει, κάνει γέροντα, απήντησε ο παπα-Νικηφόρος.\n«Αυτή τη στιγμή μου ήλθε να πέσω κάτω, μου ήλθε να πέσω κάτω και να φιλήσω τα πόδοα του γέρο-Ιωσήφ, γιατί άκουσα επί τέλους ένα πνευματικό λόγο». Όπως έλεγε, όλοι ρωτούσαν: – Είναι έξυπνος ο νέος μοναχός; Είναι δουλευταράς; Παίρνει από εργόχειρο; (Γέροντας Εφραίμ Κατουνακιώτης, έκδοσις Ησυχαστηρίου σ. 37).\nΑυτή η στιχομυθία έγινε αφορμή να συνδεθεί συστηματικά με τον Γέρο-Ιωςήφ τόσο πολύ ώστε να τον θεωρεί δεύτερο Γέροντά του και κατ’ εξοχήν διδάσκαλό του στην πνευματική ζωή. Από αυτόν έμαθε την νοερά προσευχή και από αυτόν όπως έλεγε πήρε την Χάρη. Γι’ αυτό η υπακοή του σ’ αυτόν ήταν απόλυτη. Σαν ιερέας ο Γέροντας έγινε ο μόνιμος λειτουργός στο ταπεινό εκκλησάκι του Προδρόμου του γέρο-Ιωσήφ, τόσο στον Άγιο Βασίλειο που με κόπο τρεις και τέσσερις φορές την εβδομάδα ανέβαινε, όσο και στα σπήλαια της Μικράς Αγίας Άννης, που μετακόμισε αργότερα ο γέρο-Ιωσήφ με τη συνοδεία του. Έλεγε ο Γέροντας: «Δύο μήνες κάθησα κοντά στον γέρο-Ιωσήφ και βρήκα την Χάρη» (αυτόθι σ. 40). Γι’ αυτό και τον υπεραγαπούσε.\nΈλεγε: «Δεν αγάπησα και δεν φοβήθηκα τόσο πολύ κανέναν άνθρωπο στον κόσμο όσο τον Γέροντα Ιωσήφ». Επικαλείτο μάλιστα την ευχή του Γέροντός του και παρακινούσε όλους να κάνουν το ίδιο. «Η ευχή του Γέροντός σου έχει μεγάλη δύναμη. Χωρίς αυτήν μην κάνεις τίποτε» τόνιζε. «Η υπακοή θα φέρει την Χάρη. Παραμικρή παρακοή στον Γέροντα διαλύει την Χάρη. Όλα τα πάθη σιγά-σιγά θεραπεύονται με την υπακοή. Ούτε η ιερωσύνη, ούτε η νηστεία, ούτε η άσκηση σώζει. Μόνο η υπακοή. Η υπακοή κάνει θαύματα. Η υπακοή είναι ταπείνωση. Αυτή θα φέρει τα χαρίσματα. Εξ αιτίας της υπακοής δίνει ο Χριστός την προσευχή» (Γ. Ιωσήφ Βατοπαιδινού, Ο Χαρισματούχος υποτακτικός σ. 17).\nΑυτά τα υπέροχα λόγια, που ακούσατε αδελφοί, λόγια μόνο είναι που αρίστευσε στην υπακοή, όπως ο παπα-Εφραίμ μπορεί να τα πεί. «Η πείρα με δίδαξε» έλεγε. Στα 42 χρόνια που έκανε υποτακτικός από τα 65 που έζησε στο Περιβόλι της Παναγίας, ελάχιστες φορές έκανε ανυπακοή «και την πλήρωσα…» έλεγε. Και έκλαιγε γι’ αυτές, όταν τις ενθυμείτο ακόμα και στο γήρας του. Κάποια φορά μου είπε: «Από την υπακοή έρχεται η προσευχή». Όταν κάνεις υπακοή εύκολα θα βρείς την προσευχή, θα βρείς και θεολογία.\nΤο αγαπημένο του κήρυγμα, η αγαπημένη του κουβέντα, ήταν το θέμα της υπακοής. Όπου εκλήθη να ομιλήσει είτε δε μοναχούς είτε σε μοναχικές από τις λίγες φορές που εξήλθε από το Άγιον Όρος, ακόμη και σε λαικούς για την υπακοή μιλούσε. Ας τον απολαύσουμε και πάλι, η ωφέλεια είναι μεγάλη για όλους μας. «Θα πω δυό λόγια, ο,τι η πίρα μας δίδαξε και ο,τι ο Γέροντάς μας, ο οποίος ευωδίασαν τα λείψανά του μας παρέδωσε, από αυτά θα πω κι εγώ. Η καλογηρική στηρίζεται στην υπακοή. Εάν θέλεις να αποκτήσεις προσευχή, αν θέλεις να βρείς τρόπον τινά τον δρόμον για τον Παράδεισο, είναι η υπακοή. Από την υπακοή ξεκινάει ο καλόγηρος και στην υπακοή πάλι τελειώνει. Αν θέλεις να καταλάβεις εάν ένας καλόγερος είναι καλός καλόγερος, θα τον δοκιμάσεις στην υπακοή. Όταν κάνει υπακοή, είναι καλός καλόγερος. Όταν κάνει αντιλογία, αυτός ο καλόγερος καλύτερα να μην γινόταν καλόγερος. Ο Γέροντάς μου που ήταν των άκρων της ησυχίας και της νοεράς προσευχής, δεν μας παρέδωσε ούτε ησυχία ούτε νοερά προσευχή, μας παρέδωσε υπακοή. Όταν κάνεις υπακοή ξέρεις ότι είσαι προορισμένος για τον Παράδεισο. Όταν δεν έχεις πίστη στον Γέροντα, να ξέρεις ότι δεν βαδίζεις καλογερικό δρόμο. Η τελεία υπακοή είναι, κάνω υπακοή γιατί αγαπώ τον Γέροντά μου, δεν θελω να τον λυπήσω. Ο,τι λέει το στόμα του το ακούω εγώ ως εκ στόματος Θεού. Ο γέροντας είναι ορατός Θεός. Ο γέροντας θα σε παρουσιάσει στον Χριστό. Ο γέροντας θα προσευχηθεί για σένα. Ο γέροντας θα σε κατηχήσει να γίνεις ένας καλός μοναχός» (Μητροπολίτου Αργολίδος Νεκταρίου Αγίων Ὄρος σ. 255).\n«Το να φύγεις από τον κόσμον δεν είναι και τόσον μεγάλο. Βεβαίως είναι σπουδαίο διότι αφήνεις σπίτι, δόξες, τιμές, αναπαύσεις. Αλλά σπουδαιότερο είναι, πολύ πιο μεγάλο είναι να βρείς Γέροντα να σου μεταδώσει πνευματικά. Εάν δεν βρείς, τότε είναι πολύ λυπηρό. Εγώ κάτι βρήκα από τους Γεροντάδες μου, αλλά η ψυχή μου ζητούσε κάτι άλλο· κάτι της έλειπε. Ο πατήρ Ιωσήφ είναι εκείνος που μου το έδωσε. Το πρώτο πράγμα που συναντήσαμε και εμείς με τον Γέροντα Ιωσήφ, ήτο ότι ο Θεός σε σώζει με τα λόγια του Γέροντος. Τα σφραγίζει τα λόγια του Γέροντος! Είναι ένα μυστήριον, δεν μπορούμε και εμείς να το ερμηνεύσουμε. Μάλλον μπορούμε να πούμε, ότι όσον περισσότερο ενώνεσαι με τον Γέροντα, τόση περισσότερη Χάριν παίρνεις. Όταν υπάρχει ένωσις με τον Γέροντα τότε έρχεται πλημμύρα χάριτος» (Γ. Κρουσταλλάκη ο.π. σ. 224). «Γι’ αυτό οι άγιοι Πατέρες οι προηγούμενοι ήξεραν και έλεγαν: υπακοή ίσον ζωή, παρακοή θάνατος» (αυτόθι σ. 244).\nΕίπαμε παραπάνω πως και στους λαικούς ακόμη ο Γέροντας την υπακοή δίδασκε. Σε μερικούς που τον επισκέφθηκαν με τον πνευματικό τους, μεταξύ των άλλων τους είπε: «Νάτος, αυτός είναι ο πνευματικός. Θέλεις, παιδί μου, να γίνεις καλύτερος; Θέλεις να πάνε όλες οι δουλιές σου καλά; Θέλεις να γίνεις άγιος άνθρωπος; Άκουσε αυτόν τι θα πεί. Δεν λαλεί αυτός, λαλεί το Πνεύμα το Άγιον που τον έκανε πνευματικό. Αυτός με το Άγιον Πνεύμα θα σου μιλήσει παιδί μου… Σε συγχώρησε ο πνευματικός; Σε συγχώρησε ο Θεός. (Μητροπολίτου Νεκταρίου ο.π. σ. 349). Θα μπορούσαμε και άλλα πολλά να αναφέρουμε απ’ όσα είπε το γλυκύτατο εκείνο στόμα για το θέμα της αγίας υπακοής, αλλά ο χρόνος δεν μας το επιτρέπει. Θα ήταν παράλειψις όμως στο σημείο αυτό να μην αναφέρουμε πως ο Άγιος Γέροντας εξυμνούσε και την υπακοή στην Αγία μας Εκκλησία. Αναφέραμε ήδη πως προήρχετο από οικογένεια παλαιοημερολογιτών και η συνοδεία στην οποία εντάχτηκε ανήκε στους λεγομένους ζηλωτές οι οποίοι δεν είχαν πνευματική επικοινωνία με το Οικουμενικό Πατριαρχείο στο οποίο ανήκει πνευματικά το Άγιον Όρος. Ζηλωτής ήταν τότε και ο Γέρο-Ιωσήφ. Όμως και οι δύο κατόπιν πολλής προσευχής και άνωθεν πληροφορίας άφησαν τους ζηλωτές και εντάχθηκαν στην κανονική Εκκλησία.\nΟ Γέροντας έλεγε επίσης: «Αυτοί δεν έχουν εκκλησία». Όταν ήταν με αυτούς έβλεπε ιδιαίτερα στην Θεία Λειτουργία την Χάριν αλλά την έβλεπε θαμπά σαν να υπήρχε κάποιο πέπλο ανάμεσα, έβλεπε αμυδρό φως. Όταν επανήλθε στην Εκκλησία τα έβλεπε όλα καθαρά, λαμπρά και υπέροχα. Έβλεπε άπλετο Φως! «Α, Εκκλησία, παιδί μου να ξέρεις τι είναι Εκκλησία! Εγώ τώρα τελευταία κατάλαβα. Τόσα χρόνια δεν ήξερα. Μια φορά λειτούργησα με τον Άγιο Ροδοστόλου (Επίσκοπο του Οικ. Πατριαρχείου) στην Ξηροποτάμου και εκεί είδα την Χάρη να πέφτει. Πω, πω, πω! Τι να σου πω! Δεν είχα ξαναλειτουργήσει με Αρχιερέα. Πως να σου το πω, παιδί μου. Δεν υπάρχουν λόγια. Έβλεπα όπως σήκωνε τα χέρια του ο αρχιερέας να έρχεται η χάρη πλούσια, να πέφτει από τα χέρια του σαν πλημμύρα, χύδην. Τι λειτουργία ήταν αυτή! Τώρα κατάλαβα τι είναι η Εκκλησία. Όταν ήμουν με τους ζηλωτές κάτι είχα νιώσει. Είχε λίγη χάρη η λειτουργία των ζηλωτών. Αλλά η χάρη που είναι τώρα σε μας δεν περιγράφεται. Ας είναι ο ιερέας ή ο αρχιερέας αμαρτωλός, η Χάρη δεν επηρεάζεται. (Μητροπολίτου Νεκταρίου ο.π. σ. 336).\nΓια την πολυύμνητη υπακοή αναφέραμε μέχρις εδώ πολλά. Στην συνέχεια θα μιλήσουμε για το μεγάλο χάρισμα που είχε ο Γέροντας, το χάρισμα της προσευχής. Όμως πριν μιλήσουμε γι’ αυτό θα ήταν μεγάλη παράλειψη να μην μιλήσουμε για την ιερωσύνη του Γέροντα. Έλαβε την ιερωσύνη όταν ήταν μόνο 24 ετών. Από τότε για σχεδόν 50 χρόνια λειτουργούσε καθημερινά μνημονεύοντας χιλιάδες ονόματα. Πολλά είδε και περισσότερα έζησε στις δακρύβρεκτες Θείες Λειτουργίες που έκανε. Διηγούνται οι καλοί υποτακτικοί του: «Ο Γέροντας λειτουργούσε καθημερινά, με συναίσθηση, ιεροπρέπεια, ευλάβεια. Ζούσε τη Λειτουργία. Προσπαθούσε να συγκρατήσει τα δάκρυά του, για να μην τον βλέπουμε. Κάποιες φορές δεν τα κατάφερνε. Έλεγε συχνά. «Για μένα η Λειτουργία είναι προσευχή. Η πιο σπουδαία προσευχή». Κάποτε μας είπε: «Ξέρετε τι είναι η θεία Κοινωνία; Κάθε φορά που μπαίνω να λειτουργήσω, εγώ ξέρω τι είναι. Φωτίζεται το δισκοπότηρο και όταν σας δίνω τη Θεία Κοινωνία, τότε βλέπω το σώμα του Χριστού ζωντανή σάρκα και αίμα… (Μητροπολίτου Νεκταρίου ο.π. σ. 308). Και εδώ θα μπορούσαμε να προσθέσουμε πολλά αλλά θα πω μόνο τούτο. Ο Γέροντας ήταν «όλως ιερωμένος Θεώ» (τροπάριο Αγ. Νικολάου) και αυτό το αισθανόσουνα και μόνο από τον τόνο της φωνής του όταν έλεγε: «Ευλογημέεενη η βασιλεία του Πατρός και του Υιού και του Αγίου Πνεύματος».\nΈχουμε αναφέρει ήδη πως ο Γέροντας στα πρώτα του μοναχικά βήματα προσπαθούσε μόνος του να μάθει να προσεύχεται. Όμως μετά την γνωριμία και μαθητεία του στον μόνο διδάσκαλο της νοεράς προσευχής την εποχή εκείνη Γέροντα Ιωσήφ τον Ησυχαστή, κατάλαβε και το έγραφε αργότερα σε μια του επιστολή «ότι ο άνθρωπος μόνος του δεν μαθαίνει τίποτε και πολύ περισσότερο προσευχή». Κοντά, λοιπόν, σε αυτόν τον Όσιο άνδρα δεν έμαθε απλώς να προσεύχεται αδιαλείπτως, αλλά έμαθε την λεγομένη νοερά ή καρδιακή προσευχή. Μόνο ο Θεός γνωρίζει τον κόπο και την προσπάθεια που έκανε «ημέρας τε και νυκτός κλαίων και οδυρώμενος» αναζητώντας τον γλυκύτατον Ιησού. Μόνο Εκείνος γνωρίζει τον πόθο και τη λαχτάρα του να βρεί τον πολύτιμο μαργαρίτη. Και είναι βέβαιο πως τον βρήκε και μάλιστα σε σύντομο χρονικό διάστημα, επειδή ήταν καθαρός και αγνός άνθρωπος. Περνώντας τα χρόνια και επιμελούμενος πάντα παράλληλα την υπακοή και διακονία έγινε ο ίδιος φωτισμένος και απλανής διδάσκαλος της ευχής του Ιησού. Γι’ αυτό και προέτρεπε μικρούς και μεγάλους, μοναχούς και λαικούς να προφέρουν ακατάπαυστα «το γλυκύ πράγμα και όνομα» του Ιησού.\nΣτο σημείο αυτό πρέπει να τονίσουμε πως ο Γέροντας διέκρινε την αδιάλειπτη προσευχή από την νοερά και καρδιακή. Αδιάλειπτη προσευχή μπορούμε και επιβάλλεται να έχουμε όλοι όμως η νοερά δεν είναι για όλους. Γι’ αυτήν χρειάζονται κάποιες απαραίτητες προϋποθέσεις, όπως γερά μυαλά, προσεκτική και σχεδόν έγκλειστη ζωή και κυρίως να υπάρχει γέροντας και διδάσκαλος. Από τους Πατέρες της Εκκλησίας έχει γίνει σαφές πως η θερωητική ζωή δεν είναι για όλους.\nΑς ακούσουμε όμως και πάλι τον ίδιο να μιλάει για την ευχή. «Να λέγεις, παιδί μου, την ευχή Κύριε Ιησού Χριστέ ελέησόν με, ημέρα και νύκτα συνέχεια. Η ευχή θα τα φέρει όλα. Η ευχή περιέχει τα πάντα· αίτηση, παράκληση, πίστη, ομολογία, θεολογία. Η ευχή να λέγεται χωρίς διακοπή. Η ευχή θα φέρει ολίγον κατ’ ολίγον ειρήνη, γλυκύτητα, χαρά, δάκρυα. Η ειρήνη και η γλυκύτητα θα φέρουν περισσοτέραν ευχή και η ευχή κατόπιν περισσοτέραν ειρήνη και γλυκύτητα. Θα έλθει στιγμή που αν θα σταματάς την ευχή, θα αισθάνεσαι άσχημα. Όταν ο άνθρωπος βρεί αυτή την χαρά και την ειρήνη από την ευχή, τότε θεωρεί σκύβαλα όλα τα του κόσμου. Τότε δοξάζει τον Θεό που τον άρπαξε από την ματαιότητα του κόσμου. Τότε σκέπτεται τι θα είναι άραγε εκεί εις τον Παράδεισο, αν τον αξιώσει ο Κύριος, εφ’ όσον εδώ χορταίνει από χάρη, εφ’ όσον εδώ νιώθει τέτοια μακαριότητα! Σκέπεται τι θα είναι άραγε εκείνα τα ανεκλάλητα αγαθά! Η ευχή, λοιπόν, θα φέρει την ειρήνη και την γλυκύτητα και κατόπιν θα φέρει τα δάκρυα. Μόνα τους θα έρχονται τα δάκρυα· είναι ένα σκαλοπάτι τα δάκρυα. Πρώτα θα εύρεις με την ευχή μια χαρά, μια ειρήνη, μια γλυκύτητα, πρώτα θα νιώσεις αυτά και κατόπιν θα έλθουν τα δάκρυα. Κατόπιν, εφ’ όσον θελήσει ο Θεός, μπορεί να γευθείς και άλλες καταστάσεις, π.χ. μια αρπαγή του νοός. Εσύ, παιδί μου, λέγε την ευχή, πίεζε τον εαυτόν σου να λέγεις την ευχή, οιανδήποτε εργασίαν και αν κάνεις, λέγε την ευχή… Η ευχή που λέγομεν μας καθαρίζει ολίγον κατ’ ολίγον από τα πάθη. Πολύ φοβάται ο διάβολος την ευχή· φοβάται την ευχή, που σαν πύρινος κύκλος περικλείει τον ευχόμενο. (Γ. Κρουσταλάκη ο.π. σ. 503).\n«Το Κύριε Ιησού Χριστέ ελέησόν με, μπορεί ο κάθε άνθρωπος να το λέει. Όχι νοερά προσευχή. Η νοερά προσευχή θέλει εγκλεισμό… Το λέω από πείρα… Νοερά προσευχή μπαίνεις στο κλουβί με το θηρίο. Αν δεν είσαι έτοιμος θα σε φάει το λιοντάρι. Η νοερά προσευχή είναι όπως το κλουβί με το λιοντάρι. Θα μπείς μέσα εκεί να θηριομαχήσεις…» (Μητροπολίτου Νεκταρίου ο.π. σ. 360).\n«Όλοι οι άγιοι Πατέρες διακηρύσσουν: Την πρώτη θέσιν εις την ζωήν του χριστιανού κατέχει η προσευχή. Θέλεις να δημιουργήσεις πνευματικήν κατάστασιν; Προσεύχου. Θέλεις να σωθείς; Προσεύχου. Όλες οι προσευχές καλές και άγιες είναι, αλλά η νοερά προσευχή είναι η βασίλισσα αυτών, Κύριε Ιησού Χριστέ ελέησόν με. Από αυτήν την μικρούλα αλλά παντοδύναμο προσευχή ξεκίνησαν οι άγιοι Πατέρες και έγιναν φωστήρες της Εκκλησίας. Λέγε συνεχώς, όσο μπορείς περισσότερες φορές την ημέρα και την νύχτα αυτήν την ευχούλα και αυτή θα σε διδάξει αυτά που θέλεις, αυτά που δεν γνωρίζεις. Βιάσου σ’ αυτήν την ευχούλα». «Εμείς οι καλόγηροι το όπλον που έχομε είναι το κομβοσχοινάκι. Μάθετε και σείς να εργάζεσθε το κομβοσχοινάκι. Το κομβοσχοινάκι θα σας οδηγήσει εκεί, όπου εσείς δεν γνωρίζετε· σε ανώτερα επίπεδα θα σας οδηγήσει το κομβοσχοινάκι. Τελείωσε όλες τις δουλειές σου, κάνε αυτό μισή ώρα, όχι περισσότερο, να καθίσεις να πείς την ευχούλα. Μία προς μία λέξη και να την κατανοείς: «Κύριε Ιησού Χριστέ ελέησόν με» «Κύριε Ιησού Χριστέ ελέησόν με», έτσι ικετευτικά, παρακλητικά, κλαψιάρικα, «Κύριε Ιησού Χριστέ ελέησόν με». (Γ. Κρουσταλάκη ο.π. σ.485).\nΑδελφοί μου, με όσα ελέχθησαν μέχρι τώρα, ο μακάριος Γέροντας Εφραίμ μας δείχνει την αλάνθαστη πορεία μέσα στα σκοτάδια του κόσμου τούτου. Είθε να ακολουθούμε αυτήν την πορεία που οδηγεί στον Χριστό και στην επουράνια Βασιλεία του. Βία χρειάζεται όμως από όλους μας. Προσπάθεια συνεχής, προσοχή, και προθυμία. Η μεγαλύτερη αμαρτία σήμερα είναι η χλιαρότης στα πνευματικά. Ο παπα-Εφραίμ μας φωνάζει: «Δεν αγαπάμε τον Θεό. Αυτή είναι η πικρή αλήθεια. Πως λέει ο ψαλμός; «Υιοί ανθρώπων έως πότε βαρυκάρδιοι. Ίνα τι αγαπάτε ματαιότητα και ζητείτε ψεύδος;». Μοιάζουμε με την στάχτη. Όταν ανάψει μια φωτιά και καούν πολλά ξύλα στο τέλος αφού σβήσει η φωτιά δεν μένει τίποτε άλλο παρά στάχτη. Χάνουμε τον προορισμό μας. Ξεχνάμε την κλήση στην οποία εκλήθημεν. Εκλήθημεν να γίνουμε τέκνα φωτός, τέκνα Θεού, τέκνα αιωνιότητος» (Μητροπολίτου Νεκταρίου ο.π. σ. 446).\nΠριν φθάσουμε στο τέλος αυτής της ταπεινής ομιλίας, για να είναι ολοκληρωμένη, νομίζω πως επιβάλλεται, να προσθέσουμε λίγα ακόμα βιογραφικά στοιχεία.\nΟ Γέροντας του παπα-Εφραίμ ο ιερομόναχος Νικηφόρος εκοιμήθη το 1973 από τα γηρατειά και από την αρρώστια. Προηγήθηκε μια πενταετία μαρτυρική γι’ αυτόν αλλά και τον παπα-Εφραίμ που τον φρόντιζε με πολλή αγάπη μέχρι τέλους. Η τελευταία ευχή προς αυτόν από τον παπα-Νικηφόρο τα λέει όλα: «Ο Θεός να σε ευλογήσει, ο Θεός να σε ευλογήσει. Ο Θεός να σε βάλει στο κέντρο του Παραδείσου. Εσύ δεν είσαι άνθρωπος, είσαι άγγελος». Ο π. Προκόπιος είχε κοιμηθεί ενωρίτερα το 1968.\nΟι γονείς του Γέροντα, προς μεγίστη χαρά αυτού, εκοιμήθησαν ως μοναχοί. Η μητέρα του Βικτώρια ολίγον προ του θανάτου της έγινε μεγαλόσχημη μοναχή Μαρία. Μετά την εκταφή της τα οστά της ευωδίαζαν. Ο πατέρας του Ιωάννης εκοιμήθη ως μοναχός Ιώβ κοντά του στην καλύβη του Αγίου Εφραίμ του Σύρου στα Κατουνάκια. Ο Γέροντας για λίγο χρονικό διάστημα έμεινε μόνος. Σιγά-σιγά συγκεντρώθηκαν ευλαβείς νέοι κοντά του και έτσι έγινε ο Γέροντας της συνοδείας. Έλεγε χαριεντιζόμενος: «Ήμουν υποτακτικός και έμπαινα στην Εκκλησία και έβλεπα αγγέλους. Τώρα που έγινα γέροντας δεν βλέπω τίποτε. Είμαι όμως Γέροντας…».\nΟ πλέον χαριτωμένος Γέροντας θα προσθέσουμε εμείς από τον οποίον οσάκις επισκεπτόμασταν και γονατίζαμε μπροστά του στο μικρό ταπεινό κελλάκι του, ακούγαμε αφού μας αγκάλιαζε πατρικά, την εξής περίπου προσευχή: «Ο Θεός ο αόρατος, ο Αθάνατος, το Αιώνιον, το Άπειρον, ο καθήμενος επί θρόνου δόξης και επιβλέπων αβύσσους, δος και εις ημάς τους αμαρτωλούς μίαν ακτίνα της χάριτός σου και δίδαξον ημάς,\nπως θα σε ακολουθήσουμε,\nπως θα σε αναπαύσουμε,\nπως θα σε ευαρεστήσουμε, Παναγία μου παιδιά σου είμαστε αμαρτωλά,\nΒοήθησε μας να γίνουμε καλά παιδιά σου.\n(Μητροπολίτου Νεκταρίου ο.π. σ. 243)\nΤο έτος 1996 ο Γέροντας έπεσε κλινήρης από εγκεφαλικό επεισόδιο, σε τελεία ακινησία. Πέρασε περίπου ενάμιση έτος σε αυτή τη δύσκολη και μαρτυρική κατάσταση. Το μακάριο τέλος ήλθε στις 14/27 Φεβρουαρίου του 1998 στην ηλικία των 86 ετών. Παρέδωσε την αγίαν του ψυχή σε Αυτόν που αγάπησε υπέρ πάντα, τον Σωτήρα Χριστό. Ετάφη εκεί στην Καλύβη του Αγίου Εφραίμ του Σύρου. Τα ιερά του λείψανα μετά την εκταφή ευρίσονται αποθησαυρισμένα στο ιερό Βήμα της Εκκλησίας του Αγίου Εφραίμ, στην οποία για μισό περίπου αιώνα ο Γέροντας λειτουργούσε και τα οποία λείψανα μαρτυρούν την αγιότητά του. Ο Γέροντας όταν ζούσε ήταν προικισμένος με το διορατικό και προορατικό χάρισμα. Σε μένα προείπε σε ανύποπτο χρόνο «Πως θα γίνεις διάκος και παπάς μαζί» δηλ. την μια ημέρα θα χειροτονηθώ διάκονος και την άλλη πρεσβύτερος, όπερ και εγένετο μετά από δέκα και πλέον έτη. Άφησα τελευταίο το πιο μεγάλο και θαυμαστό που άκουσα από το αγιασμένο του στόμα: «Πολλές φορές είδα το άκτιστο φως», για το οποίο ακτιστο φως άλλοτε είπε «Τι είναι Θεέ μου αυτό το άκτιστο φως! Όταν το βλέπεις σε καταφιλάει, σε κατατρώει το κατατρώς, το αισθάνεσαι, σε περικυκλώνει σε φωτίζει. Όταν δε συνέρχεσαι θαυμάζεις και νοσταλγείς πάρα πολύ πότε θα το ξαναδείς. Μια άρρητη χαρά!» (Μητροπολίτου Νεκταρίου ο.π. σ. 71).\nΑκούγοντας κανείς αυτά τα λόγια και μάλιστα στους εσχάτους καιρούς που ζούμε, αισθάνεται πραγματικά πως μπροστά του είχε ένα εμπειρικό θεολόγο, ένα απλανή διδάσκαλο της νοεράς προσευχής, ένα αληθινό άγιο εφάμμιλο των παλαιών Αγίων και μάλιστα των Ησυχαστών Οσίων Πατέρων. Ο ιερός Χρυσόστομος είπε: «Άγιος εστί ο καθαρός» (Β Κορινθίους ιγ΄ ΕΠΕ 19, 372). «Άγιος εστίν ο της πίστεως μετέχων, άμωμος, ο ανεπίληπτον βίον έχων» (Εφεσίους ΕΠΕ 20, 424) και «Άγιοι εισί πάντες όσοι πίστιν ορθήν μετά βίου έχουσιν καν σημεία μη εργάζωνται και δαίμονας μη εκβάλλουσιν, άγιοι εισί» (Α΄ Τιμοθέου ΙΔ΄ ΕΠΕ 23, 366).\nΟ Γέροντας Εφραίμ ήταν άνθρωπος καθαρός, πιστός, άμωμος, με ανεπίληπτον βίο. Είχε ορθή πίστη και σωστή ζωή. Ήταν πράγματι «Πνεύματος Αγίου το καθαρόν δοχείον» (Ακολουθία Αγίου Σάββα) και «φωστήρ των Μοναζόντων ο διαυγέστατος», «ομόσκηνος Οσίων και εφάμιλλος των Αγίων και δη των ησυχαστών Οσίων Πατέρων».\nΚαι «σημεία» έγιναν με την προσευχή και την ευλογία του και γίνονται και σήμερα με τις προς Κύριον πρεσβείες του ενώπιον Αυτού «παρεστώς παρρησία λελαμπρυσμένος ενηδόμενος αυτού ταίς θεωρίαις και εντρυφών αυτού τω κάλλει ανενδότως» (Ακολουθία Αγίου Σάββα).\nΑς έχουμε όλοι την ευχή του. ΑΜΗΝ.\n(Ι.Ν. Αγίου Νεκταρίου Νέου Ἡρακλείου Β΄ Κυρ. Νηστειών, 19-2/4-3-2018)


ΑΚΟΛΟΥΘΕΙΝ: ῾ΥΠΕΡΑΓΙΑ ΘΕΟΤΟΚΕ, ΣΩΣΟΝ ΗΜΑΣ' (10)\n«...και πλατυσμόν εν ταις θλίψεσιν, Κόρη»\nΑς φανταστούμε τη θλίψη κάποιου που κλείνεται στη φυλακή: βρίσκεται υπό περιορισμό, οι κινήσεις του είναι ελεγχόμενες, έχει χάσει το μεγαλύτερο δώρο που ο Θεός έχει δώσει στον άνθρωπο, την ελευθερία. Κι ας φανταστούμε ακόμη περισσότερο τη στενοχώρια του εγκλεισμού του στην απομόνωση. Πρόκειται για ένα είδος σύνθλιψης της ανθρώπινης ύπαρξης, ένα είδος κόλασης. Κάτι παρόμοιο βεβαίως συμβαίνει και με τις θλίψεις που περνά ο άνθρωπος στη ζωή αυτή: τον περιορίζουν ψυχικά, τον κάνουν να μην μπορεί με άνεση να αναπνεύσει τον αέρα της ελευθερίας. Δεν είναι τυχαίο ότι όταν θλιβόμαστε, λέμε ότι βρισκόμαστε σε στενοχώρια. Σαν να είμαστε ακριβώς σ’ ένα στενό χώρο.\nΚι ας φανταστούμε τώρα ότι υπάρχει κάποιος ο οποίος μας παίρνει από τον περιορισμό και τον εγκλεισμό του στενού χώρου, είτε τον φυσικό είτε τον ψυχικό, και μας οδηγεί σε ένα άπλωμα, σε μία πλατεία, όπου εκεί έχουμε τη δυνατότητα να κινηθούμε ελεύθερα, με άνεση, να νιώσουμε ότι είμαστε πράγματι ελεύθεροι.\nΚάπως έτσι είναι το σκεπτικό του υμνογράφου, όταν υμνεί μεταξύ των άλλων την Παναγία ως εκείνην που αποτελεί τον πλατυσμό του αθρώπου στίς θλίψεις του: η Παναγία από τη στενοχωρία της καρδιάς, μας μεταφέρει στην πλατεία της άνεσης. Για τον υμνογράφο βεβαίως και για όλη τη χριστιανική πίστη, η θλίψη και η στενοχωρία προκαλούνται ναι μεν από τις δύσκολες συνθήκες της ζωής αυτής, κυρίως όμως από τις αμαρτίες μας. Η αμαρτία είναι εκείνη που πάντοτε φέρνει τον άνθρωπο σε μία τέτοια δύσκολη ψυχική κατάσταση. «Θλίψις και στενοχωρία παντί τω εργαζομένω το κακόν». Είναι πάντοτε το τίμημα που εισπάττει ο άνθρωπος, όταν χαλαρώνει πνευματικά και δεν θέτει ως κέντρο και άξονα της ζωής του το θέλημα του Θεού. Η Παναγία μας λοιπόν, ως Μητέρα του ενανθρωπήσαντος Θεού μας και Μεγάλη Μάνα δική μας, έχει τη δυνατότητα μεταβολής της θλίψεώς μας και απαλλαγής μας από αυτήν, διότι ακριβώς με τη μεσιτεία της στον Κύριο μάς παρέχει τη χάρη Του και τις ευεργεσίες Του, συνεπώς η χάρη Εκείνου λειτουργεί ως θεραπεία της στενότητάς μας αυτής.\nΜη ξεχνάμε όμως ότι συνήθως ο πλατυσμός αυτός και η μεταβολή των θλίψεων δεν σημαίνει πάντοτε και απαλλαγή μας από τις θλίψεις. Οι θλίψεις θα παραμένουν πάντοτε το βασικό γνώρισμα του πεσμένου στην αμαρτία κόσμου, που σημαίνει ότι όσο υπάρχει κόσμος η θλίψις θα υφίσταται και αυτή. Η πλήρης απαλλαγή θα έρθει με τη Δευτέρα Παρουσία του Κυρίου μας, όπου τα πάντα θα υποταχτούν σε Εκείνον και η χαρά Του θα γίνει χαρά και όλων των μετανοημένων ανθρώπων. Όμως με τον Κύριο και με την Παναγία Μητέρα Του, οι θλίψεις στον κόσμο τούτο μεταβάλλονται, ο άνθρωπος δηλαδή απαλλάσσεται από αυτές, με την έννοια ότι τις βλέπει και τις βιώνει με διαφορετικό βλέμμα από ό,τι πριν. Χωρίς Χριστό και χωρίς πίστη η θλίψη είναι πάντοτε θλίψη και στενοχώρια. Με τον Χριστό, με την Παναγία, η θλίψη αντιμετωπίζεται ως μέσον προαγωγής του ανθρώπου, ως παιδαγωγία που του δίνει ώθηση για πνευματική άνοδο. «Δια πολλών θλίψεων δει ημάς εισελθείν εις την βασιλείαν των Ουρανών».\nΚαι το πιό σημαντικό είναι ότι κάτω από την οπτική αυτή, η θλίψη χάνει την «έκτασή» της: μικραίνει στις διαστάσεις της, τίθεται κάτω από τον έλεγχο του ανθρώπου, τη βλέπει ο άνθρωπος κυριολεκτικά «στα μέτρα του». Ας θυμηθούμε μεταξύ πολλών άλλων το περιστατικό με την αγία Μαρίνα: στη φυλακή ευρισκομένη αντιμετωπίζει έναν τρομακτικό δράκοντα, ένα τεράστιο φίδι, που το παρουσίαζε ο διάβολος. Στον τρόμο της η αγία ρίχνεται στην προσευχή και βλέπει το φίδι με τη δύναμη πια του Χριστού. Και πώς το βλέπει; Ως ένα μικρό μαύρο σκυλί, που το έπιασε από τις τρίχες του και το εξολόθρευσε αμέσως. Να βλέπουμε τις στενοχώριες και τα «βουνά» των θλίψεών μας εν Χριστώ: ο όγκος τους από τον παραμορφωτικό φακό των παθών μας θα μειωθεί στο ελάχιστο. Γιατί θα έχουμε «φορέσει» τα γυαλιά της πίστεως, που μας δίνουν την αληθινή όραση του κόσμου.


ΙΕΡΟΝ ΠΡΟΣΚΥΝΗΜΑ ΑΓΙΟΥ ΝΕΚΤΑΡΙΟΥ ΑΜΑΛΙΑΔΑΣ: Ο Άγιος Κοσμάς ο Αιτωλός\nΟ Άγιος Κοσμάς ο Αιτωλός, γεννήθηκε στο Μονοδένδρι της Αιτωλοακαρνανίας, από γονείς ευσεβείς, πού του έμαθαν τα πάντα γύρω από τον Χριστιανισμό. Σε ηλικία 20 χρονών πήγε στο Άγιο Όρος, για να σπουδάσει στο σχολείο της Μονής Βατοπεδίου. Στην συνέχεια πήγε στη Μονή του Φιλοθέου, όπου εκάρη μοναχός και χειροτονήθηκε και ιερέας. Ο Κοσμάς όμως, δεν μπορούσε να ησυχάσει. Ήθελε να διδάξει όλους τούς σκλαβωμένους Έλληνες για τον Χριστό. Θεωρούσε όμως τον εαυτό του αδύνατο για να το κάνει. Με Θεία όμως φώτιση πήγε στην Κωνσταντινούπολη και συνάντησε τον αδελφό του, Χρύσανθο, ο οποίος ήταν δάσκαλος. Αυτός τον βοήθησε στην ρητορική, ώστε να μπορεί να διδάξει. Στην συνέχεια, αφού πήρε την άδεια του πατριάρχη, γύρισε στην Ελλάδα και κυριολεκτικά την όργωσε από άκρη σε άκρη. Απ' όπου πέρναγε πλήθος πιστών «ραγιάδων», τον άκουγε με πολλή προσοχή. Είναι χαρακτηριστικό αυτό πού είπε κάποτε στην ομιλία του σ' ένα χωριό : « Ήρθα στο χωριό σας να σας κηρύξω τον λόγο του Θεού. Δίκαιο λοιπόν είναι να με πληρώσετε για τον κόπο μου. Όχι όμως με χρήματα, γιατί τι να τα κάνω; Η πληρωμή μου είναι να βάλετε τα λόγια του Θεού στην καρδιά σας για να κερδίσετε την αιώνια ζωή». Απ' όπου πέρασε εκτός από τις διδασκαλίες πού έκανε, έκτιζε σχολεία, βοηθούσε τούς απόρους και γενικώς έκανε πολλά καλά. Τελικά επειδή έκανε κακό στους Τούρκους, συνελήφθη και απαγχονίστηκε το 1779.\nΑνακομιδή Λειψάνου Αγίου Διονυσίου του Ζακυνθινού\nΓόνος ευσεβέστατης και αρχοντικής οικογένειας της Ζακύνθου (πατρός Μωκίου Σηκούρου και Παυλίνας), ανατράφηκε απ' αυτή με τα διδάγματα του Ευαγγελίου. Έτσι γρήγορα διακρίθηκε στα γράμματα και την αρετή. Νωρίς, μόλις ενηλικιώθηκε, ασχολήθηκε με τη διδασκαλία του θείου λόγου, φροντίζοντας συγχρόνως να συντρέχει στην ανακούφιση των φτωχών. Κατόπιν έγινε μοναχός στη βασιλική Μονή των Στροφάδων, όπου ασκήθηκε στην αγρυπνία, την εγκράτεια και τη μελέτη των Γραφών.\nΈπειτα πήγε στην Αθήνα, για να βρει καράβι προκειμένου να ταξιδέψει στα Ιεροσόλυμα. Αλλά ο τότε αρχιερέας των Αθηνών, άκουσε κάποια Κυριακή το λαμπρό του κήρυγμα και μετά από πολλές παρακλήσεις τον έκανε επίσκοπο Αιγίνης, με την επίσημη κατόπιν έγκριση της Εκκλησίας Κωνσταντινούπολης. Τα ποιμαντικά του καθήκοντα, επιτέλεσε άγρυπνα και άοκνα. Αναδείχτηκε διδάσκαλος, πατέρας και παιδαγωγός του ποιμνίου του. Η φήμη του είχε διαδοθεί παντού, αλλά αυτός παρέμενε απλός και ταπεινός. Ασθένησε όμως από τους πολλούς κόπους και παραιτήθηκε. Γύρισε στη Ζάκυνθο, όπου μέχρι το 1579 ήταν προσωρινός επίσκοπος. Μετά αποσύρθηκε στη Μονή της Θεοτόκου της Αναφωνητρίας, όπου ασκήτευε και με αγάπη κήρυττε και βοηθούσε τους κατοίκους του νησιού. Ήταν τόση η αγάπη που είχε, ώστε προστάτεψε ακόμα και τον φονιά του αδελφού του. Ο Διονύσιος πέθανε σε βαθιά γεράματα, 17 Δεκεμβρίου 1624. Τάφηκε στη Μονή Στροφάδων και κατά την εκταφή το λείψανό του βγήκε ευωδιαστό και αδιάφθορο. Έτσι παραμένει μέχρι σήμερα και η Ζάκυνθος τιμά και πανηγυρίζει τον Άγιο, σαν προστάτη και πολιούχο της.\nΤης Ζακύνθου τον γόνον και Αιγίνης τον πρόεδρον, τον φρουρόν Μονής των Στροφάδων, Διονύσιον άπαντες, τιμήσωμεν συμφώνως οι πιστοί, βοώντες προς αυτόν ειλικρινώς. Ταις λιταίς τους την σην μνήμην επιτελούντας, σώσον και βοώντας σοι δόξα τω σε δοξάσαντι Χριστώ, δόξα τω σε στεφανώσαντι, δόξα τω δωρησαμένω σε ημίν, πρέσβυν ακοίμητον.\nΑναρτήθηκε από ΙΕΡΟΝ ΠΡΟΣΚΥΝΗΜΑ ΑΓΙΟΥ ΝΕΚΤΑΡΙΟΥ ΑΜΑΛΙΑΔΑΣ στις 1:13:00 π.μ.


Θύμα κλοπής ο Παναγιώτης Λαφαζάνης - Greek Daily\nΘύμα ληστών έπεσε ο πρώην επικεφαλής της Λαϊκής Ενότητας, Παναγιώτης Λαφαζάνης στο κέντρο της Αθήνας.\nΣύμφωνα με τον ίδιο, περπατούσε στο κέντρο της Αθήνας όταν τον σταμάτησε ένας νεαρός και με πολύ σπαστά ελληνικά τον ρώτησε πώς να πάει στην Ομόνοια. Μαζί του ήταν ακόμη δυο νεαροί, αλλά ο ένας από τους τρεις ήταν λίγο πιο μακριά.\n«Καθώς προσπαθούσα να του εξηγήσω δείχνοντάς του την κατεύθυνση, εντελώς αστραπιαία ο άλλος νεαρός έβαλε το χέρι του στην τσέπη του σακακιού μου και μου άρπαξε το κινητό τηλέφωνο» λέει ο Π. Λαφαζάνης μιλώντας στο protothema.gr. «Το κατάλαβα και προσπάθησα να το πάρω, αλλά οι νεαροί άρχισαν να τρέχουν και εξαφανίστηκαν. Δυστυχώς δεν μπορούσα να τους προλάβω παρόλο που ξεκίνησα να τρέχω και εγώ, αλλά όπως καταλαβαίνετε χάθηκαν πολύ γρήγορα».


Αν μια γυναίκα φαίνεται πολυτελή, χρησιμοποιεί 8 μυστικά κόλπα. - Μόδα - 2020\nΑναρωτιέται κανείς πώς μερικές γυναίκες καταφέρνουν να είναι συνεχώς κομψές και ταυτόχρονα να μοιάζουν σαν να μην έχουν καταβάλει καμία προσπάθεια γι 'αυτό; Έχουμε καλά νέα - ήμασταν σε θέση να απαντήσουμε σε αυτήν την ερώτηση και να δώσουμε λεπτομερείς οδηγίες για το πώς να είμαστε πάντα κομψό, το οποίο αποτελείται από ένα μοναδικό σύνολο από μυστικά στυλ των διάσημων fashionistas.\nΕδώ είναι 8 πράγματα που όλοι οι κομψοί άνθρωποι κάνουν για να παραμείνουν στην κορυφή του μοντέρνου Olympus.\nΣυνδυάστε και απομνημονεύστε διαφορετικούς συνδυασμούς πραγμάτων.\nΌταν ξέρετε ακριβώς τι πράγμα στην ντουλάπα σας με αυτό που συνδυάζεται, μπορείτε εύκολα να επιτύχετε μια κομψή εικόνα, έχοντας περάσει ελάχιστο χρόνο σε αυτό. Θα σας βοηθήσει επίσης όταν ψωνίζετε - θα πάρετε μόνο αυτά τα πράγματα που μπορείτε έπειτα να ταιριάζουν τέλεια στην ντουλάπα σας.\nΜη φοβάστε να είσαι απλός και κομψός\nΤο να είσαι κομψό δεν σημαίνει να φοράς πραγματικές τάσεις από το κεφάλι μέχρι τα νύχια. Πολλοί μπλόγκερ μόδας ψηφίζουν για τα κλασικά και απλά βασικά πράγματα με τα οποία δημιουργούν μια χαλαρή, αλλά όχι λιγότερο κομψή και μοντέρνα εικόνα. Γενικά, η διαχρονική ενδυμασία σε μια ουδέτερη παλέτα είναι η πιο ασφαλής και πάντα κολακευτική έκδοση της στολή.\nΜάθετε να επαναχρησιμοποιείτε αυτό που έχετε\nΔεν έχει σημασία τι είναι το ύφος σας - είναι σημαντικό να μπορείτε να φοράτε τα ρούχα σας στην επανάληψη. Πολύ συχνά, διαβεβαιώνουμε εσφαλμένα ότι για να φανεί κομψό και όμορφο, πρέπει να αγοράζετε νέα πράγματα για τον εαυτό σας κάθε φορά. Ωστόσο, οι πραγματικές γυναίκες της μόδας είναι σε θέση να φαίνονται κομψές ακόμη και σε αυτό που φορούν σε μια repite. Τώρα υπάρχει μια τάση για μια ικανή ανθεκτική χρήση ενός πράγματος και την ικανότητα να αισθάνεται όμορφη σε αυτό κερδίζει μόνο τη δημοτικότητα.\nΦόρεμα για να εντυπωσιάσετε\nΜάθετε να ντυθείτε για τον εαυτό σας, όχι για γνωστούς άντρες, φίλες, συγγενείς και άλλους, γιατί να φανείτε πραγματικά κομψό είναι να ντυθείτε για τον εαυτό σας. Τι σε κάνει ευτυχισμένο; Τι θέλετε να φορέσετε κάθε πρωί; Απαντήστε στις ερωτήσεις αυτές ειλικρινά, ακούγοντας μόνο την καρδιά σας.\nΕμπνευστείτε από όλους\nΔεν μιλάμε για απόλυτη αντιγραφή, αλλά αν σας αρέσει ο τρόπος που κάποιος φορέσει, επιλέγει ορισμένους συνδυασμούς και παίζει με επιτυχία τον τύπο του φιγούρα του, στη συνέχεια, τολμηρά αποθεμάτων σε αυτό το πρόσωπο με μοντέρνες ιδέες.\nΠροσαρμόστε τα ρούχα σας\nΟι δημοφιλείς γυναίκες της μόδας έχουν από καιρό συνηθίσει να προσαρμόζουν τα ρούχα τους στο σχήμα - γι 'αυτούς είναι ένας τρόπος ζωής. Και αυτός ο κανόνας μπορεί να λειτουργήσει για οποιοδήποτε είδος ρουχισμού, που κυμαίνεται από παντελόνι και τελειώνει με σακάκια. Αυτό εξασφαλίζει ότι έχετε το τέλειο πράγμα που λειτουργεί τέλεια για εσάς. Και αυτό είναι ανεκτίμητο.\nΔώστε προσοχή στις διαθέσιμες μάρκες.\nΦυσικά, οι μοντέρνες γυναίκες γνωρίζουν πολλά για την υψηλή μόδα, αλλά με τον ίδιο τρόπο ξέρουν πώς να επιλέγουν ρούχα από διαθέσιμες μάρκες που τους ταιριάζει. Ο συνδυασμός ειδών πολυτελείας και ρούχων από τη Zara, για παράδειγμα, είναι επίσης μια τάση. Σας συνιστούμε να παρακολουθείτε τα hashtags των διαθέσιμων εμπορικών σημάτων στα κοινωνικά δίκτυα, έτσι ώστε να μπορείτε να δείτε ποιοι bloggers της μόδας αγοράζουν και πώς το φορούν.\nΠροσδιορίστε το πιο αγαπημένο πράγμα και διστάστε να το αγοράσετε ξανά και ξανά\nΠολλές γυναίκες αγαπούν να αγοράζουν διαφορετικά παπούτσια, άλλα - τζιν και άλλα - άλκες. Και αυτό είναι εντάξει. Καθορίστε ποιο πράγμα σας κάνει να νιώσετε όμορφο και αυτοπεποίθηση - και να το αγοράσετε σε διαφορετικές παραλλαγές.\nCopyright 2020 \_ none \_ Αν μια γυναίκα φαίνεται πολυτελή, χρησιμοποιεί 8 μυστικά κόλπα.


Χωρίς βασικά αγαθά διαβίωσης 1 στα 4 νοικοκυριά - Newpost.gr\nΧωρίς βασικά αγαθά διαβίωσης 1 στα 4 νοικοκυριά στην Ελλάδα\nΑντιμέτωπα με σοβαρές ελλείψεις σε στοιχειώδη αγαθά όπως η διατροφή αλλά και αδυναμία κάλυψης των υποχρεώσεων τους είναι πολλά νοικοκυριά στην Ελλάδα των μνημονίων, σύμφωνα με νέα έρευνα της ΕΛΣΤΑΤ.\nΔημοσίευση 23 Ιουνίου 2016, 18:34 / Ανανεώθηκε 23 Ιουνίου 2016, 19:57\nΠάνω από ένας στους τρεις Έλληνες αντιμέτωπος με τη φτώχεια\nΕξάλλου σύμφωνα με τα στοιχεία της Ελληνικής Στατιστικής Υπηρεσίας, που δόθηκαν σήμερα στη δημοσιότητα, πάνω από ένας στους τρεις Έλληνες, βρίσκεται σε κίνδυνο φτώχειας ή κοινωνικού αποκλεισμού.\nΌπως προκύπτει από την έρευνα εισοδήματος και συνθηκών διαβίωσης των νοικοκυριών 2015 που αφορά τα εισοδήματα του 2014, το 35,7% του πληθυσμού βρισκόταν σε κίνδυνο φτώχειας και κοινωνικού αποκλεισμού όταν την προηγούμενη χρονιά το αντίστοιχο ποσοστό ήταν 36%.\nΑυτό έχει ως επακόλουθο να αυξάνεται η υλική στέρηση των νοικοκυριών μεταξύ των οποίων: αδυναµία διατροφής που να περιλαµβάνει κάθε δεύτερη ηµέρα κοτόπουλο, κρέας ή ψάρι, αδυναµία πληρωµής για ικανοποιητική θέρµανση της κατοικίας, έλλειψη βασικών αγαθών, όπως πλυντήριο ρούχων, έγχρωµη τηλεόραση, τηλέφωνο ή αυτοκίνητο, αδυναµία αποπληρωµής δανείων ή αγορών µε δόσεις, δυσκολίες στην πληρωµή πάγιων λογαριασµών, δυσκολία ικανοποίησης έκτακτων οικονοµικών αναγκών, αδυναµία κάλυψης εξόδων για διακοπές µίας εβδοµάδας τον χρόνο.\nΗ στέρηση βασικών αγαθών και υπηρεσιών δεν αφορά µόνο στον φτωχό πληθυσµό, αλλά και µέρος του µη φτωχού πληθυσµού. Μάλιστα, το 44,5% των µη φτωχών δηλώνει οικονοµική δυσκολία να αντιµετωπίσει έκτακτες, αλλά αναγκαίες δαπάνες, ύψους περίπου 410 ευρώ (έναντι 87,2% των φτωχών νοικοκυριών).\nΑπό την έρευνα της ΕΛΣΤΑΤ, το 2015, για τις συνθήκες διαβίωσης του πληθυσµού (εισοδήματα 2014) προκύπτει, μεταξύ άλλων ότι:\nΤο ποσοστό του πληθυσµού που αντιµετωπίζει οικονοµικές δυσκολίες µε αποτέλεσµα να στερείται τουλάχιστον τέσσερις από τις συνολικά εννέα διαστάσεις της υλικής στέρησης, ανέρχεται σε 22,2% το 2015, ενώ αυτό το ποσοστό ήταν 21,5% το 2014, 20,3% το 2013 και 19,5% το 2012.\nΗ αύξηση του ποσοστού το 2015, σε σχέση µε το 2014, είναι µεγαλύτερη στην περίπτωση των παιδιών ηλικίας έως και 17 ετών (1,9 ποσοστιαίες µονάδες) συγκριτικά µε τις υπόλοιπες ηλικιακές οµάδες. Στα άτοµα ηλικίας 18 έως 64 ετών, το ποσοστό των ατόµων που στερούνται βασικών αγαθών και υπηρεσιών το 2015 ανέρχεται σε 23,5%.\nΤο ελάχιστο µέσο καθαρό µηνιαίο εισόδηµα για την αντιµετώπιση των αναγκών των νοικοκυριών της χώρας ανέρχεται, κατά δήλωσή τους, σε 1.889 ευρώ. Τα φτωχά νοικοκυριά χρειάζονται 1.600 ευρώ, ενώ τα µη φτωχά νοικοκυριά 1.963 ευρώ.\n- Ποσοστό 4,9% των νοικοκυριών µε ιδιόκτητη κατοικία µε οικονοµικές υποχρεώσεις (δάνειο, υποθήκη, κ.λπ.).\n- Ποσοστό 6,2% των νοικοκυριών µε ιδιόκτητη κατοικία χωρίς οικονοµικές υποχρεώσεις (δάνειο, υποθήκη, κ.λπ.).\n- Ποσοστό 8,8% σε ενοικιασµένη κατοικία.\n- Ποσοστό 8,9% σε παραχωρηµένη δωρεάν κατοικία.\nΤο ποσοστό του πληθυσµού που διαβιεί σε κατοικία µε στενότητα χώρου ανέρχεται σε 28,1% για το σύνολο του πληθυσµού, σε 24,3% για τον µη φτωχό πληθυσµό και σε 42% για τον φτωχό πληθυσµό.\nΤο 47,5% των φτωχών νοικοκυριών δηλώνει ότι στερείται διατροφής που περιλαµβάνει κάθε δεύτερη ηµέρα κοτόπουλο, κρέας, ψάρι ή λαχανικά ίσης θρεπτικής αξίας, ενώ το αντίστοιχο ποσοστό των µη φτωχών νοικοκυριών εκτιµάται σε 1,8%.\nΤο ποσοστό των νοικοκυριών που δηλώνουν οικονοµική αδυναµία να έχουν ικανοποιητική θέρµανση τον χειµώνα ανέρχεται σε 29,2%, ενώ είναι 50,8% για τα φτωχά νοικοκυριά και 23,7% για τα µη φτωχά νοικοκυριά.\nΤο 52,4% των νοικοκυριών που έχουν λάβει καταναλωτικό δάνειο για αγορά αγαθών και υπηρεσιών δηλώνει ότι δυσκολεύεται πάρα πολύ στην αποπληρωµή αυτού ή των δόσεων.\nΤο 60,9% των φτωχών νοικοκυριών δηλώνει δυσκολία στην έγκαιρη πληρωµή πάγιων λογαριασµών, όπως αυτών του ηλεκτρικού ρεύµατος, του νερού, του φυσικού αερίου, κ.λπ.\nΤο 21,3% των φτωχών νοικοκυριών, το 7,8% των µη φτωχών νοικοκυριών και το 10,6% του συνόλου των νοικοκυριών δεν διαθέτουν τουλάχιστον ένα ΙΧ επιβατηγό αυτοκίνητο, ενώ το 17,9% των φτωχών νοικοκυριών, το 6% των µη φτωχών και το 8,4% του συνόλου των νοικοκυριών δεν διαθέτουν προσωπικό ηλεκτρονικό υπολογιστή, αν και τον χρειάζονται, λόγω οικονοµικής αδυναµίας.\n- Το 18,4% του πληθυσµού δεν έχει την οικονοµική δυνατότητα να συναντιέται (στο σπίτι ή κάπου αλλού) µε φίλους ή συγγενείς για ένα γεύµα ή ένα ποτό, τουλάχιστον µία φορά τον µήνα.\n- Ττο 26,7% του πληθυσµού δεν έχει την οικονοµική δυνατότητα να συµµετέχει τακτικά σε δραστηριότητες, όπως αθλητισµό, σινεµά κ.λπ.\n- Το 45,7% του πληθυσµού δεν έχει την οικονοµική δυνατότητα να ξοδεύει χρήµατα για τον εαυτό του ή για κάποιο χόµπι χωρίς να συµβουλευτεί κάποιον άλλον.\n- Το 10,1% του πληθυσµού δεν διαθέτει σύνδεση στο διαδίκτυο για οικιακή χρήση, για οικονοµικούς λόγους.


Η νύχτα της 9ης Νοέμβρη του 1938, γνωστή και ως ''νύχτα των Κρυστάλλων'', σημαδεύτηκε από μαζικές δολοφονίες και συλλήψεις εβραίων στη Γερμανία και την Αυστρία από τους Γερμανούς Ναζί. Χιλιάδες δολοφονήθηκαν και πάνω από 30.000 οδηγήθηκαν σε “ειδικά … [Read more...]\nΑνακοίνωση Νεολαίας ΣΥΡΙΖΑ για τις μαθητικές κινητοποιήσεις\n5 Νοεμβρίου 2014 by Νεολαία ΣΥΡΙΖΑ\nΟι μαθητές και οι μαθήτριες αυτές τις μέρες δείχνουν, με όλο και πιο ηχηρό τρόπο, ότι δεν θα ανεχτούν άλλο αυτό το «Νέο» Λύκειο που ετοιμάζεται γι’ αυτούς από την κυβέρνηση. Οι κινητοποιήσεις και οι καταλήψεις πληθαίνουν σε όλη την Ελλάδα, … [Read more...]\nFiled Under: Ανακοινώσεις, Μαθητικό\nΓια τη νίκη στο Κομπάνι, ως το τέλος.\n13 Οκτωβρίου 2014 by Νεολαία ΣΥΡΙΖΑ\nΌλοι και όλες την Δευτέρα 13.10 στις 17.00 στα Προπύλαια. Το Κομπάνι αρνείται να λυγίσει. Η κούρδικη αντίσταση κρατά. Οι γυναίκες και οι άντρες που υπερασπίζονται τον τόπο τους και τις ίδιες τους τις ζωές απέναντι στους δολοφόνους του χαλιφάτου … [Read more...]\nΜε επιτυχία ολοκληρώθηκε το 3ο κεντρικό Φεστιβάλ της Νεολαίας ΣΥΡΙΖΑ!\nΤο 3ο Κεντρικό Φεστιβάλ της Νεολαίας ΣΥΡΙΖΑ ολοκληρώθηκε με επιτυχία! Ευχαριστούμε τους δεκάδες χιλιάδες που συμμετείχαν στο μεγάλο πολιτικό και πολιτιστικό γεγονός της Οργάνωσης μας. Νέοι καλλιτέχνες, πολιτιστικές ομάδες και πρωτοβουλίες, … [Read more...]\nΑνακοίνωση σχετικά με τα αποτελέσματα για την εισαγωγή 42.000 νέων στα προγράμματα voucher\nΤα κόλπα για την επίτευξη του εθνικού στόχου μείωσης της ανεργίας συνεχίζονται. Χθες ανακοινώθηκαν οι 42.000 νέοι και νέες από 18 ως 29 ετών που βρήκαν μια «θέση στον ήλιο» των προγραμμάτων voucher. Μια θέση στο πλάι των χιλιάδων νέων που ζουν τα … [Read more...]\nFiled Under: Ανακοινώσεις, Επιτροπές, Εργασιακά\nΙούνιος 20 @ 19:30 - 22:30\nΙούνιος 21 @ 19:00 - 22:00\nΑνακοίνωση της Νεολαίας ΣΥΡΙΖΑ για το φασιστικό παραλήρημα του βουλευτή της Χρυσής Αυγής, Κωνσταντίνου Μπαρμπαρούση https://t.co/kFzrt0tg4W 15 Ιουνίου 2018 12:44\nΝεολαία ΣΥΡΙΖΑ: Παρούσα! https://t.co/myPA3cS9O6 8 Ιουνίου 2018 11:54\nΝεολαία ΣΥΡΙΖΑ Πειραιά: Έξω οι φασίστες από τις γειτονιές μας- Άμεση καταδίκη της εγκληματικής συμμορίας https://t.co/lS6qUUWBCj 27 Μάϊος 2018 08:20


Μακάριος Λαζαρίδης: «Λαϊκίστικο κρεσέντο της αντιπολίτευσης για την πανδημία» - Ελευθερία λόγου\nΜακάριος Λαζαρίδης: «Λαϊκίστικο κρεσέντο της αντιπολίτευσης για την πανδημία»\n«Ζούμε πρωτόγνωρες καταστάσεις, οι στιγμές είναι κρίσιμες και η αντιπολίτευση συνεχίζει να επιδίδεται σε ένα λαϊκίστικο κρεσέντο, αναζητώντας την πολιτική επιβίωση». Αυτό τονίζει ο Βουλευτής Π.Ε. Καβάλας της Νέας Δημοκρατίας, κ. Μακάριος Λαζαρίδης, σε συνέντευξή του στην εφημερίδα «Παρασκήνιο» και το δημοσιογράφο κ. Γ. Ευγενίδη, αναφορικά με την κριτική για τους χειρισμούς της κυβέρνησης στο μέτωπο της πανδημίας.\nΌλοι, σημειώνει ο κ. Λαζαρίδης,«ιδίως οι πολιτικοί, οφείλουμε να είμαστε υπεύθυνοι, ειδικά όσον αφορά τόσο σοβαρά θέματα. Η Κυβέρνηση είναι πρόθυμη να συζητήσει και -γιατί όχι – να εφαρμόσει οτιδήποτε θετικό διατυπώσουν τα άλλα κόμματα, ωστόσο στο ερώτημα τι θα έκαναν αυτά αν κυβερνούσαν, ουσιαστική απάντηση ακόμα δεν έχουμε πάρει».\nΣχετικά με την κατάσταση στα εθνικά μας θέματα, υπογραμμίζει πως «με τα δεδομένα που βρίσκονται πάνω στο τραπέζι, επιλογή μας είναι να απαντήσουμε στις τουρκικές προκλήσεις με ενεργητική διπλωματία. Θεωρώ ότι δικαιωνόμαστε, αφού καταφέραμε να μετατρέψουμε την ελληνοτουρκική διαφορά σε ευρωτουρκική, ενώ ενισχύσαμε τις διεθνείς συμμαχίες μας. Από εκεί και πέρα, αναφαίρετο δικαίωμά μας είναι το μονομερές δικαίωμα επέκτασης των χωρικών υδάτων στα 12 μίλια. Μάλιστα, η Κυβέρνηση του Κυριάκου Μητσοτάκη είναι αυτή η οποία πρώτη το άσκησε, ξεκινώντας από το Ιόνιο, μεγαλώνοντας την Ελλάδα».\nΟ κ. Λαζαρίδης αναφέρει ότι η Κυβέρνηση θα κάνει «ό,τι χρειαστεί για να προασπίσουμε τα κυριαρχικά μας δικαιώματα. Οι Ένοπλες Δυνάμεις βρίσκονται σε απόλυτη ετοιμότητα, αν και ελπίζουμε ότι δεν θα χρειαστεί να αποδείξουν εμπράκτως την αποτρεπτική ισχύ της χώρας. Όπως και να’ χει, το μήνυμα προς όλους είναι σαφές: Η ισχυρή Ελλάδα δεν πρόκειται επ’ ουδενί να απεμπολήσει κανένα δικαίωμά της».


Διαγραφή Χρυσοχοΐδη και Μενδώνη από ΚΙΝΑΛ γιατί ανέλαβαν υπουργεία\nΔιαγραφή Χρυσοχοΐδη και Μενδώνη από ΚΙΝΑΛ μετά την υπουργοποίησή τους. Τα δύο μέλη του ΚΙΝΑΛ διαγράφηκαν απ’ το κόμμα μόλις ανακοινώθηκε ότι ανέλαβαν θέσεις υπουργών στην Κυβέρνηση Μητσοτάκη.\nΠιο συγκεκριμένα, κατόπιν απόφασης της Επιτροπής Δεοντολογίας, Εφαρμογής Καταστατικού και Πιστοποίησης (Ε.Δ.Ε.ΚΑ.Π.) του Κινήματος Αλλαγής, η Μενδώνη Στυλιανή (Λίνα) και ο Χρυσοχοΐδης Μιχαήλ διαγράφονται από μέλη του Κινήματος Αλλαγής.\nΣημειώνεται πως η Φώφη Γεννηματά εξέδωσε σχετική ανακοίνωση στην οποία χαρακτήρισε τη νέα Κυβέρνηση ως Κυβέρνηση “μαμούθ” ενώ κατηγόρησε τον Κυριάκο Μητσοτάκη ότι αντιγράφει τον Αλέξη Τσίπρα με τις μεταγραφές.\nΣτην ανακοίνωση αναφέρεται ακόμα πως το ΚΙΝΑΛ δεσμεύεται να ασκήσει υπεύθυνη και προγραμματική αντιπολίτευση.\n«Η νέα Κυβέρνηση θα κριθεί για το έργο της από τους πολίτες.\nΗ Κυβέρνηση μαμούθ του κ. Μητσοτάκη, περιλαμβάνει και μεταγραφές, που αποδεικνύουν ότι ο σημερινός Πρωθυπουργός μιμείται τις πρακτικές του κ Τσίπρα».\nΣτο μεταξύ, ανακοίνωση εξέδωσε και το κόμμα της Αξιωματικής Αντιπολίτευσης, ΣΥΡΙΖΑ, στην οποία κατηγόρησε τη Νέα Δημοκρατία ότι το νέο κυβερνητικό σχήμα δεν είναι ούτε νέο ούτε μικρό ούτε ευέλικτο:\n«Το νέο κυβερνητικό σχήμα της Ν.Δ, ούτε νέο είναι, ούτε μικρό κι ευέλικτο, όπως δήλωνε ο κ. Μητσοτάκης. Πρώην υπουργοί της περιόδου 2012-14, καθώς και μια σειρά εξωκοινοβουλευτικοί, νεοφιλελεύθεροι τεχνοκράτες, υφυπουργοί με αρμοδιότητες τις οποίες είχαν, μέχρι πρότινος, Γενικοί Γραμματείς, ένταξή των αρμοδιοτήτων για το Προσφυγικό, αλλά και για τη Σωφρονιστική Πολιτική, στο Υπουργείο Προστασίας του Πολίτη, κάτι που δεν υπάρχει σε κάποια άλλη ευρωπαϊκή χώρα. 51 υπουργοί και υφυπουργοί, για να καλυφθούν οι φιλοδοξίες όσο περισσότερων στελεχών της Ν.Δ. Τελικά, το μόνο που σπανίζει από τη νέα κυβέρνηση Μητσοτάκη, είναι οι γυναίκες. Κακή αρχή, ήδη από την πρώτη μέρα».\nΗ Ελένη Γερασιμίδου παραιτήθηκε μόλις εκλέχθηκε! Γιατί;


Σινεφίλια [Cinephilia.Gr] - Προβλήματα ενηλικίωσης\nΤΡΙΑΝΤΑ ΚΑΙ ΚΑΤΙ. Σε μια εποχή παρατεταμένης εφηβείας και πρόωρης γήρανσης σαν τη δική μας, η κρίσιμη ηλικία θεωρείται τα τριάντα και κάτι. Όπου (ζεις σαν να) είσαι ακόμη έφηβος ή έφηβη, βλέπεις ας πούμε Γκάρφιλντ στο σινεμά, παίζεις play station, ντύνεσαι μοδάτα – εφηβικά, χαζεύεις ριάλιτι, στέλνεις μηνύματα και σου στέλνουν μηνύματα με τα κινητό, είσαι κολλημένος με τους γονείς σου, παρότι είσαι ολόκληρος άντρας πια ή ολόκληρη γυναίκα και πρέπει να πας τη ζωή σου παραπέρα. Μέχρι ενός ορίου (ηλικίας) «κερδίζεις χρόνο», μηδενίζεις το σκορ και ξαναρχίζεις το παιχνίδι, περνάς από πίστα σε πίστα, αλλά από ένα σημείο και μετά αρχίζεις να «χάνεις» ώρες, κέφια και λάδια, κολλάς, δεν πας πουθενά, στριφογυρνάς στο μικρό σου τοπίο. Φλερτ και ποτά, μπαρ και ταξίδια, shopping και σεξ, μουσικές και ταινίες. Στο τέλος όλα αυτά καταντάνε κουραστικά, περνάνε τα ανέμελα χρόνια και στενεύουν τα περιθώρια. Και μετά άντε γεια.\nΚΑΠΟΤΕ ΣΤΗ ΣΟΥΗΔΙΑ. Την άνοιξη του 1948 ο Ίνγκμαρ Μπέργκμαν ήταν τριάντα χρονών όταν η δεύτερη σύζυγός του, η Έλλεν Λουντστρέμ, με την οποία είχε ήδη δύο παιδιά, γέννησε δίδυμα (σύνολο τέσσερα παιδιά συν οι δύο γονείς, έξι). Η οικογένεια μετακόμισε σ’ ένα πεντάρι διαμέρισμα κι όταν ο θετός πατέρας της Έλλεν αυτοκτόνησε αφήνοντας πίσω του μεγάλα χρέη, ήρθε να μείνει μαζί τους η μητέρα της με το μικρό της γιο (σύνολο οκτώ). Επιπλέον έμενε μαζί τους και η μεγαλύτερη κόρη του Μπέργκμαν από τον πρώτο του γάμο, γιατί η μητέρα της ήταν άρρωστη, όπως και μια γυναίκα που βοηθούσε στο νοικοκυριό. (Όλοι μαζί μας κάνουν σύνολο εννιά ένοικοι στο ίδιο σπίτι.) Όλα αυτά έτυχε να συμβαίνουν την εποχή που ο τριαντάχρονος Ίνγκμαρ Μπέργκμαν είχε προσκληθεί για να σκηνοθετήσει στο Δημοτικό θέατρο του Γκέτεμποργκ, ενώ είχε διατελέσει πριν διευθυντής του Δημοτικού θεάτρου του Χέλσινγκμποργκ, και επίσης είχε ήδη σκηνοθετήσει τρεις ταινίες μεγάλου μήκους, ετοιμαζόταν να γυρίσει την τέταρτη και γι’ αυτό πηγαινοερχόταν ανάμεσα σε Γκέτεμποργκ και Στοκχόλμη, ενώ τα βράδια που είχε ελεύθερα σχεδίαζε σενάρια και θεατρικά έργα σ’ ένα μικρό γραφείο κι έβρισκε πάντοτε χρόνο, ενδιάμεσα, για να απατάει τη γυναίκα του. Στα τριάντα και κάτι, όταν θα εγκαταλείψει την Έλλεν για να συζήσει με την ήδη παντρεμένη ερωμένη του Γκουν και τα δύο παιδιά της, θα έχει να συντηρήσει τρεις οικογένειες. Σίγουρα δεν ήταν ο αντιπροσωπευτικός τριαντάρης της εποχής του.\nΗΛΙΚΙΑ ΛΗΞΗΣ. Σήμερα (η μέχρι χθες, πριν ανατρέψει τα δεδομένα η διαρκώς αυξανόμενη ανεργία) το ανώτερο επιτρεπτό όριο παρατεταμένης εφηβείας είναι, ας πούμε, τα τριανταέξι, η ηλικία στην οποία συνήθως αποσύρονται οι επαγγελματίες αθλητές έχοντας ολοκληρώσει την καριέρα τους. Αν μέχρι τα τριανταέξι δεν έχεις αποκτήσει μια επαγγελματική ταυτότητα, αν όχι μέσω πλήρους, έστω μερικής απασχόλησης, τότε θεωρείσαι περίπου ληγμένος. Για γάμους, οικογένειες, παιδιά έχεις ασφαλώς περισσότερο καιρό, μέχρι τα σαράντα και βάλε. Εκτός κι αν επιλέξεις την χωρίς τέτοιες ευθύνες εργένικη ζωή –για πάντα εφηβεία. Έτσι κι αλλιώς -λένε- μια ζωή την έχουμε…


Ο Μεϊμαράκης σε ρόλο εκπροσώπου; | ΠΟΛΙΤΙΚΗ | antinews.gr\nΟ Μεϊμαράκης σε ρόλο εκπροσώπου;\nΣτην δεύτερη δημόσια παρέμβαση του στις πολιτικές εξελίξεις, σε διάστημα μιας εβδομάδας, ο Βαγγέλης Μεϊμαράκης δήλωσε ότι η κυβέρνηση μπορεί να αναστρέψει το κλίμα «με περισσότερο έργο και με περισσότερη πολιτική δράση» και ...κάλεσε τους συναδέλφους του υπουργούς να εντείνουν την δράση τους σε θέματα οικονομίας, γραφειοκρατίας και δημόσιας διοίκησης. Επίσης, αφού κάρφωσε τον κ. Ρουσόπουλο λέγοντας ότι «πριν από τις έρευνες είχα επισημάνει ότι το κλίμα δεν είναι ιδιαίτερα ευχάριστο» τόνισε ότι ο κ. Καραμανλής παραμένει το βασικό κεφάλαιο της Νέας Δημοκρατίας». Η πρώτη παρέμβαση του κ. Μεϊμαράκη στις εξελίξεις ήταν την παραμονή της αποπομπής Βουλγαράκη, όταν άνοιξε τα χέρια του Πρωθυπουργού λέγοντας «είμαστε μαζί με τον Καραμανλή» (βλ. Το παρασκήνιο της παραίτησης Βουλγαράκη).\nΤο δουλειά έχει όμως ο υπουργός Άμυνας να καλεί τους άλλους υπουργούς να «ανασκουμπωθούν»; Λέτε ο «Βαγγέλης», που έχει την εμπιστοσύνη του Καραμανλή, να ετοιμάζεται για την ...«μετα-Ρουσόπουλο εποχή»;\nΈνα είναι βέβαιο: Ο «κύκλος Ρουσόπουλου» τελείωσε για την ΝΔ. Όχι μόνο εξαιτίας του Βατοπεδίου, αλλά επειδή ο Καραμανλής έχει ανάγκη αυτή τη στιγμή να συσπειρώσει πάλι γύρω του το κόμμα και την βάση. Κι αυτό δεν μπορεί να το κάνει το σημερινό δεξί του χέρι, με τις αντιπαλότητες που έχει προκαλέσει. Από την άλλη μεριά ο Μεϊμαράκης είναι ο ιδανικός άνθρωπος γι αυτό το ρόλο.\nΠως θα μεθοδευτούν τα πράγματα; Δεν νομίζω, για την ώρα, ότι θα φύγει από εκπρόσωπος ο Ρουσόπουλος και θα μπει στη θέση του ο Μεϊμαράκης. Αυτό όμως που μπορεί να κάνει ο Καραμανλής είναι να περιορίσει τις αρμοδιότητες του πρώτου και να θεσμοθετήσει το «επικοινωνιακό όργανο» που ζητάει ανέκαθεν ο Μεϊμαράκης. Και σιγά σιγά να μετακομίσει τον Ρουσόπουλο στο υπουργείο Πολιτισμού.\nΑυτή βέβαια θα ήταν η νορμάλ διέξοδος. Επειδή τα μίση είναι τόσο έντονα και η κατάσταση τόσο έκρυθμη που δεν αποκλείεται τίποτα. Ακόμα και να φύγει ο Ρουσόπουλος εντελώς από το Μαξίμου, Ή να τα δει όλα αυτά ο Καραμανλής σαν προσπάθεια να τεθεί υπο διαχείριση και να πει «ρίξτε με». Αν και δεν το βλέπω για έναν άνθρωπο των ελιγμών και των συμβιβασμών. Ίδωμεν. Σε κάθε περίπτωση πάντως ο κ. Ρουσόπουλος θα έχει περισσότερο χρόνο στο μέλλον να ασχοληθεί με τις πνευματικές αναζητήσεις του.\nαγανάκτηση 16/09/2008 22:14:10\nfactorx, θεωρείς ότι είναι δυνατόν να πάει ο Καραμανλής σε εκλογές με τον Ρουσσόπουλο; Πλάκα κάνουμε; Θα ήταν καθαρή αυτοκτονία.\nΌσο προχωράει ο καιρός θα φαίνεται το μέγεθος της πολιτικής ανοησίας που ήταν η κάλυψη των υπουργών στην έκθεση απ' τον Κωστάκη.\nΑθ. Κλάρας 16/09/2008 22:20:13\nΠως κάνετε έτσι, ολόκληρος Don δεν έχει δικαίωμα να αλλάξει consigliere ;\ntsougdw 16/09/2008 22:26:54\nΟ Ρουσόπουλος δε θα φύγει τόσο εύκολα, δε παραίτησε τζάμπα τη γυναίκα του. Θα απαλλάξει τη ΝΔ από την παρουσία του, μόνο όταν εξασφαλίσει τα απαραίτητα εχέγγυα για το μέλλον του.\nαγανάκτηση 16/09/2008 22:32:12\nΜόνο που αν δεν απαλλάξει γρήγορα τη ΝΔ από την παρουσία του, η ΝΔ θα μας απαλλάξει γρήγορα από την παρουσία της στην εξουσία.\nTHEODOSIS 16/09/2008 22:38:44\nΠΡΟΣ PORTA PORTA\nΜΕ ΣΥΓΧΩΡΕΙΣ, ΑΛΛΑ ΔΙΑΦΩΝΩ ΣΕ ΠΟΛΛΑ ΑΠ΄ ΟΣΑ ΛΕΣ.\nα)Η ΜΙΖΕΝΣ ΤΑΪΖΕ ΤΟΥΛΑΧΙΣΤΟΝ ΔΥΟ ΚΟΜΜΑΤΑ (ΑΝ ΟΧΙ ΚΑΙ ΤΑ ΥΠΟΛΟΙΠΑ). ΑΡΑ ΔΕΝ ΕΤΡΩΓΕ ΜΟΝΟ ΤΟ ΠΑΣΟΚ ΟΠΩΣ ΛΕΣ.\nβ)ΛΕΣ ΟΤΙ ΟΙ ΝΕΟΔΗΜΟΚΡΑΤΕΣ ΕΙΝΑΙ ΝΤΡΟΠΑΛΟΙ ΚΙ ΑΠΟΡΩ ΠΟΥ ΤΟ ΕΙΔΕΣ ΑΥΤΟ. ΟΛΑ ΤΑ ΚΑΝΟΥΝ ΣΤΗ ΨΥΧΡΑ (ΟΜΟΛΟΓΑ - ΚΟΥΜΠΑΡΟΙ - ΥΠΟΚΛΟΠΕΣ Κ.Λ.Π. ΚΑΙ ΔΕΙΓΜΑ ΓΡΑΦΗΣ ΕΔΩΣΑΝ ΕΞ ΑΡΧΗΣ ΜΕ ΤΗΝ “ΙΑΤΡΟΠΟΙΗΣΗ” ΤΗΣ ΠΡΩΘΥΠΟΥΡΓΙΚΗΣ ΣΥΖΥΓΟΥ).\nγ) ΤΟ ΧΡΗΜΑΤΙΣΤΗΡΙΟ ΕΠΙ ΠΑΣΟΚ, ΑΣΦΑΛΩΣ ΚΙ ΗΤΑΝ ΜΕΓΑΛΗ ΜΠΑΖΑ, ΟΜΩΣ ΥΠΟΛΟΓΙΣΕΣ ΠΟΣΑ ΧΡΗΜΑΤΙΣΤΗΡΙΑ ΕΚΑΝΑΝ ΤΑΜΕΙΟ ΩΣ ΤΩΡΑ ΟΙ ΠΡΟΣΤΑΤΕΣ ΤΗΣ ΝΔ (ΠΕΤΡΕΛΑΙΑΔΕΣ ΚΑΙ ΤΡΑΠΕΖΙΤΕΣ - ΚΑΘΗΜΕΡΙΝΑ ΚΙ ΑΣΥΔΟΤΑ ΕΠΙ 4,5 ΧΡΟΝΙΑ?)\nδ) Η ΦΟΡΟΛΟΓΙΑ ΜΕΤΑΤΕΘΗΚΕ ΠΑΝΩ ΑΠΟ 15% ΕΙΣ ΒΑΡΟΣ ΤΩΝ ΜΙΚΡΟΜΕΣΑΙΩΝ ΚΑΙ ΥΠΕΡ ΤΩΝ ΜΕΓΑΛΩΝ .\nε) ΠΟΙΑ 20 ΛΑΜΟΓΙΑ ΕΔΙΩΞΕ Ο Κ.Κ.??? ΚΑΙ ΜΑΛΙΣΤΑ ΕΣΤΩ ΕΝΑΝ ΑΠ΄ΤΟ ΣΤΕΝΟ ΤΟΥ ΠΕΡΙΒΑΛΛΟΝ???\nΟ “ΑΡΧΙΕΡΕΑΣ ΤΗΣ ΔΙΑΠΛΟΚΗΣ” ΕΔΙΩΞΕ ΑΠΟ ΔΙΠΛΑ ΤΟΥ ΤΣΟΥΚΑΤΟ ΚΑΙ ΠΑΝΤΑΓΙΑ ΚΑΙ ΑΠΟ ΤΟΤΕ ΟΥΤΕ Ο ΗΛΙΟΣ ΔΕΝ ΤΟΥΣ ΕΙΔΕ. ΒΛΕΠΕΙΣ ΤΙΠΟΤΑ ΚΟΙΝΟ??? (ΑΓΓΕΛΟΥ - ΠΑΡΑΛΗΠΤΗΣ ΚΑΣΕΤΩΝ, ΡΟΥΣΟ - ΖΑΧΑΡΕΑ, OΦ ΣΟΡ ΕΤΑΙΡΙΕΣ Κ.Λ.Π.)\nΝΟΜΙΖΩ, ΛΟΙΠΟΝ, ΠΩΣ ΕΧΕΙ ΑΠΟΛΥΤΟ ΔΙΚΑΙΟ Ο archaeopteryx ΠΟΥ ΛΕΕΙ ΟΤΙ ΑΛΛΟ ΠΡΑΓΜΑ ΝΑ ΒΟΥΤΑΣ ΤΟ ΔΑΧΤΥΛΟ ΣΤΟ ΜΕΛΙ ΚΙ ΑΛΛΟ ΝΑ ΠΑΙΡΝΕΙΣ ΤΑ ΜΕΛΙΣΣΙΑ ΣΤΟ ΣΠΙΤΙ ΣΟΥ!!!\nomogeneia 16/09/2008 23:33:50\nΤΟΣΑ ΠΟΛΛΑ ΛΑΜΟΓΙΑ ΣΕ ΜΙΑ ΧΩΡΑ ΣΑΝ ΤΗΝ ΕΛΛΑΔΑ ΑΠΟΤΕΛΕΙ ΒΡΑΒΕΙΟ NOBEL! Η ΕΥΡΩΠΑΙΚΗ ΕΝΩΣΗ ΠΡΕΠΕΙ ΝΑ ΔΩΣΕΙ ΒΡΑΒΕΙΟ ΣΤΗΝ ΕΛΛΑΔΑΝ ΠΟΥ ΕΙΝΑΙ Η ΠΡΩΤΗ ΧΩΡΑ ΤΩΝ 27 ΚΡΑΤΩΝ ΜΕΛΩΝ ΣΤΗΝ ΛΑΜΟΓΙΑ! ΝΑ ΚΑΙ ΜΙΑ ΠΡΩΤΙΑ ΓΙΑ ΤΟ ΕΛΛΑΔΙΣΤΑΝ!\nwert01gf 16/09/2008 23:42:00\nΕμένα μου φαίνεται περισσότερο εν βρασμώ η κίνηση Μεϊμαράκη παρά κίνηση τακτικής.\ntheo 17/09/2008 00:12:21\nΟ Μειμαράκης είναι παλικάρι κι αυτό έδειξε. Αμφιβάλει κανείς ότι αυτό που κατονόμασε δηλ. 'πολιτική δράση' δεν είναι αυτό που χρειάζεται η ΝΔ; Επιτέλους κάποιος μίλησε για πολιτική! Μακάρι να μπορέσει και να διεκδικήσει την αρχηγία αν το πιστεύει πραγματικά αυτό που είπε.\nΤάκης 17/09/2008 00:20:58\nΜεγάλο πολιτικο μυαλό ο Βαγγέλας, ο ανεπάγγελτος οννεδίτης, το παιδί του κομματικου σωλήνα. Αν αληθευει το σενάριο αυτό, τα πέτρινα χρόνια για τη ΝΔ είναι προ των πυλών.\ndona E 17/09/2008 00:23:02\n'Πολιτικη Δραση'και αερας κοπανιστος.Παλι γενικιλογιες.Τιμιους και ανθεκτικους πολιτικους χρειαζεται.Μπορει?\nsaska 17/09/2008 00:24:00\nTHEODOSΙ σε άλλο ποστ έπρεπε να δώσεις την απάντηση !!!\nTHEODOSIS 17/09/2008 03:46:24\nΤΗΝ ΕΔΩΣΑ ΚΑΙ ΣΤΟ ΑΝΑΛΟΓΟ ΠΟΣΤ ΤΗΝ ΑΠΑΝΤΗΣΗ, ΑΛΛΑ ΕΤΣΙ ΜΑΛΛΟΝ ΘΑ ΤΗΝ ΔΕΙ Ο PORTA PORTA ΣΙΓΟΥΡΑ!!!\narchaeopteryx 17/09/2008 09:08:57\nεχέγγυα για το μέλλον του; Με τέτοιες σπουδές και τέτοιο λέγειν και τοσο ψήνειν, μπορεί να γίνει λόγιος φούρναρης.\n(σημ. το «λέγειν» και το «ψήνειν» είναι του μακαρίτη του Τσιφόρου)\nτιραμολα 17/09/2008 10:06:36\nΜεγααααααααλο παλικαρι ο Μειμαρακης...\nΑν γινει και αρχηγος τοτε σιγουρα η Ελλαδα θα παει μπροστα...


O Τσίπρας ζήτησε από τον Παυλόπουλο την προκήρυξη εκλογών [video] | Protagon.gr\nΟ Αλέξης Τσίπρας στον Προκόπη Παυλόπουλο. Ο διάλογός τους δεν κράτησε πάνω από τέσσερα λεπτά | ΙΝΤΙΜΕΝΕWS/ΛΙΑΚΟΣ ΓΙΑΝΝΗΣ\nO Τσίπρας ζήτησε από τον Παυλόπουλο την προκήρυξη εκλογών [video]\nO Πρωθυπουργός μετέβη στο Προεδρικό και επικαλούμενος εθνικό λόγο ζήτησε από τον κ. Παυλόπουλο τη διάλυση της Βουλής. «Και επισήμως απερχόμενος Πρωθυπουργός» σχολίασαν από τη ΝΔ\nProtagon Team 10 Ιουνίου 2019, 18:40\nΟ Αλέξης Τσίπρας στον Προκόπη Παυλόπουλο. Ο διάλογός τους δεν κράτησε πάνω από τέσσερα λεπτά\nΕίχε προαναγγελθεί, αλλά έπρεπε να γίνει για να το πιστέψουμε. Είχε ειπωθεί ότι στις 6.30 μ.μ. ο Αλέξης Τσίπρας θα έβγαινε από το Μέγαρο Μαξίμου για να βαδίσει μερικά μέτρα ως το γειτονικό Προεδρικό και να γίνει δεκτός από τον Προκόπη Παυλόπουλο –και όντως ο Πρωθυπουργός μπήκε στις 6.33 μ.μ. στο γραφείο του Προέδρου της Δημοκρατίας. Ο λόγος ήταν η προκήρυξη πρόωρων εκλογών, κάτι που εκκρεμούσε από το βράδυ της 2ας Ιουνίου.\nΑυτή η ενέργεια του κ. Τσίπρα ήταν τρόπον τινά μια ιστορική στιγμή, τριάμισι χρόνια μετά τη νίκη του στις εκλογές της 20ης Σεπτεμβρίου 2015. Με αυτή του την πράξη, ο Πρωθυπουργός δρομολόγησε –υπό το βάρος της συντριβής του ΣΥΡΙΖΑ από τη Νέα Δημοκρατία στις πρόσφατες ευρωεκλογές της 26ης Μαΐου– εθνικές εκλογές, εγκαταλείποντας τη στρατηγική και την πάγια θέση του για κάλπες στο τέλος της τετραετίας.\nΟ κ. Τσίπρας βέβαια δεν παραιτήθηκε ακριβώς, δεν οδήγησε τη χώρα σε εκλογές με υπηρεσιακή κυβέρνηση. Επικαλέστηκε εθνικό θέμα, σύμφωνα με το άρθρο 41 παρ. 2 του Συντάγματος, για τη διάλυση της Βουλής και τις πρόωρες εκλογές.\nΩς λόγο για την προσφυγή σε πρόωρες κάλπες, ο Πρωθυπουργός επικαλέστηκε το γεγονός ότι μετά τις ευρωεκλογές έχει διαμορφωθεί μια συνθήκη παρατεταμένης προεκλογικής περιόδου τεσσάρων μηνών, η οποία μπορεί να εγκυμονεί κινδύνους για την ελληνική οικονομία. Ο κ. Παυλόπουλος το αποδέχτηκε αυτό ως λόγο επαρκή για να διαλύσει τη Βουλή και όντως να πάμε σε πρόωρες εκλογές.\nO Αλ. Τσίπρας επιστρέφοντας στο Μαξίμου μετά την επίσκεψή του στο Προεδρικό. Δεν έκανε δηλώσεις… (INTIMENEWS)\nΗ ημερομηνία της 7ης Ιουλίου δεν αναφέρθηκε ανάμεσα στους δύο άνδρες.\n«Oπως γνωρίζετε έχω προαναγγείλει ότι προτίθεμαι να ζητήσω την διάλυση της Βουλής. Από την ημέρα των ευρωπαϊκών εκλογών διαμορφώθηκε μια συνθήκη παρατεταμένης προεκλογικής περιόδου περίπου τεσσάρων μηνών, πράγμα το οποίο έχω την ευθύνη να θεωρήσω ότι μπορεί να εγκυμονεί κινδύνους για την ομαλή πορεία της εθνικής οικονομίας. Δεδομένου δε, ότι έχουμε μπει σε ένα ενάρετο κύκλο, δεν πρέπει επ’ ουδενί να διαταραχθεί, διότι αυτό θα σήμαινε πως οι θυσίες και οι κόποι του ελληνικού λαού θα διακινδύνευαν (sic)», είπε ο κ. Τσίπρας στον κ. Παυλόπουλο.\n«Κύριε Πρωθυπουργέ, αποδέχομαι την πρόταση της κυβέρνησης σύμφωνα με το άρθρο 41 παράγραφος 2 του Συντάγματος, όπως έχει παγίως ερμηνευθεί και εφαρμοστεί σύμφωνα με την κοινοβουλευτική μας παράδοση και την αντίστοιχη πρακτική», του απάντησε ο κ. Παυλόπουλος.\nΣε αυτό το προδιαγεγραμμένο θεσμικό τανγκό απέμεινε απλώς η έκδοση του σχετικού Προεδρικού Διατάγματος για να θυροκολληθεί στο Κοινοβούλιο το αργότερα ως το απόγευμα της Τρίτης 11 Ιουνίου.\nΜε βάση τον εκλογικό νόμο, μόνο δύο υπουργοί θα αντικατασταθούν: ο κυβερνητικός εκπρόσωπος Δημήτρης Τζανακόπουλος και ο υπουργός Εσωτερικών Αλέξης Χαρίτσης.\nΗδη πάντως ο κ. Τσίπρας ξεκίνησε τον προεκλογικό αγώνα καθώς όρισε για το βράδυ της Δευτέρας ομιλία στο αίθριο του Μεγάρου Μουσικής για να παρουσιάσει ένα συνολικό πρόγραμμα διακυβέρνησης, για την επόμενη τετραετία, έως το 2023. Σύμφωνα με την επίσημη γραμμή ενημέρωσης το πρόγραμμα του ΣΥΡΙΖΑ είναι πλήρως κοστολογημένο, τεκμηριωμένο και εναρμονισμένο με τις δημοσιονομικές υποχρεώσεις. Είναι και αυτό μια πρωτοτυπία αν σκεφτείς ότι ο ΣΥΡΙΖΑ πήρε την εξουσία με το περίφημο Πρόγραμμα της Θεσσαλονίκης.\nΝΔ: Ο ελληνικός λαός ανάγκασε τον Τσίπρα να προκηρύξει πρόωρες εκλογές


Χορηγίες – City Insurance\nΗ S.A.R. – CITY INSURANCE ΜΕΓΑΣ ΧΟΡΗΓΟΣ ΤΗΣ ΟΜΑΔΑΣ ΒΟΛΕΪ ΤΟΥ ΦΟΙΝΙΚΑ ΣΥΡΟΥ\nΗ City Insurance είναι Ρουμανική ασφαλιστική εταιρεία που αγαπάει τον αθλητισμό, και όχι τυχαία, επειδή είναι μια νέα και δυναμική εταιρεία. Η City Insurance επέλεξε να συνδυάσει το όνομα της με ένα διάσημο εμπορικό σήμα του ελληνικού αθλήματος, το σύλλογο βόλεϊ Α.Ο. Φοίνικας Σύρου, ο οποίος έχει μακρά ιστορία ακεραιότητας και ειλικρίνειας.\nΟ Φοίνικας Σύρου είναι μια παραδοσιακή ομάδα, που ιδρύθηκε το 1980 και αγωνίζεται στην πρώτη κατηγορία του Ελληνικού Πρωταθλήματος Βόλεϊ. Έχει κερδίσει έναν εθνικό τίτλο, το League Cup της περιόδου 2011-2012. “Ο Φοίνικας έχει την τιμή να έχει την υποστήριξη μιας εταιρείας με μια σύγχρονη προσέγγιση, η οποία είναι τόσο κοντά στο διοικητικό όραμα του συλλόγου μας μας“, δήλωσε ο Δημήτρης Παλιόπορτας, Πρόεδρος του συλλόγου.\nΈχοντας την υποστήριξη του συνεργάτη του, ο Φοίνικας Σύρου θα επιδιώξει να επιτύχει τους αθλητικούς στόχους που τέθηκαν για αυτή τη σεζόν. Βεβαίως, η ένωση δύο ονομάτων που προωθούν παρόμοιες αξίες θα έχει ευεργετική επίδραση όχι μόνο πάνω στην εικόνα του κοινού αλλά και στην απόδοση εκείνων που εμπλέκονται ολόψυχα σε αυτήν την εταιρική σχέση. Όλα αυτά τα γεγονότα μας οδηγούν στην πρόβλεψη ενός λαμπρού μέλλοντος για αυτήν την εταιρική σχέση και είμαστε πεπεισμένοι ότι τα θετικά αποτελέσματα θα φανούν σύντομα.\nΔιεύθυνση:Λεωφόρος Συγγρού 168 και Βαλέστρα 2, Καλλιθέα, 176 71\nΤηλέφωνο:+30 2103314928 Fax: +30 2109565481\nΗλεκτρονική Φροντίδα Ατυχήματος - Όροι\nElectronic Accident Care - Terms


Ψήφισμα του Δ.Σ. Προσοτσάνης για την απώλεια του Η. Βουγιουκλή - Εργασία Συν\nΚατεπείγουσα δια περιφοράς συνεδρίαση του Δημοτικού Συμβουλίου του Δήμου Προσοτσάνης πραγματοποιήθηκε σήμερα Τετάρτη (9/12), μετά την αναγγελία της θλιβερής απώλειας του Ηλία Βουγιουκλή, πρώην Αντιδημάρχου και Δημοτικού Συμβούλου του Δήμου.\nΤο Δημοτικό Συμβούλιο, λαμβάνοντας υπόψη:\nΤην πολύχρονη προσφορά του που διετέλεσε Δημοτικός Σύμβουλος του Δήμου Προσοτσάνης, Αντιδήμαρχος και μέλος των Επιτροπών του Δήμου\nΤο καθημερινό ακούραστο και ανιδιοτελές ενδιαφέρον για την επίλυση των προβλημάτων της περιοχής\nΤην εκτίμηση, την αποδοχή και τον σεβασμό με τον οποίο τον αντιμετώπιζαν οι δημότες του για τον διαρκή αγώνα και την αγωνία του για την επιτυχία των επιδιώξεών του για το κοινό συμφέρον\nΤην γενικότερη προσφορά του στην τοπική και ευρύτερη κοινωνία ως καταξιωμένος επαγγελματίας\nΝα εκφράσει τα ειλικρινή και θερμά συλλυπητήρια προς την οικογένεια του εκλιπόντος, τέως Αντιδημάρχου και Δ.Σ. του Δήμου Προσοτσάνης.\nΝα κατατεθεί στη μνήμη του εκλιπόντος στεφάνι εκ μέρους του Δ.Σ.\nΝα αναρτηθεί μεσίστια η σημαία στο Δημαρχείο στις 09/12/2020 σε ένδειξη πένθους.\nΝα αποκτήσει το ψήφισμα αυτό ευρύτερη δημοσιότητα και να αναρτηθεί στην Ιστοσελίδα του Δήμου.\nΑναστολή λειτουργίας των Λαϊκών Αγορών του Δήμου Προσοτσάνης


αυτοκτονία Tags - Α,ΜΠΑ\nΑγαπητή «Α, μπα»: Γιατί αν κάποιος αποφασίσει ότι θέλει να πεθάνει αυτό να θεωρείται παράλογο και τρελό;\nΑγαπητή «Α, μπα»: Η πρώην σύζυγός του τον απειλεί\nαπό Φαίνια Ξανθοπουλίδου 14.01.2019, 22:00\nΈνας παιδικός φίλος είναι άρρωστος με καρκίνο\nΈνας φίλος παιδικός αρώστησε με καρκίνο. Η περιπέτεια της υγείας του συνεχίζεται με τα πάνω και τα κάτω της. Για πολύ καιρό δεν έβγαινε από το σπίτι, γιατί δε μπορούσε. Μετά από κάποιο χειρουργείο, σε συνδιασμό με μια ντουζίνα φάρμακα φάνηκε να τα καταφέρνει. Δε διέφυγε το κίνδυνο να πεθάνει, αλλά πήρε κάποια κιλά, και […] ΠΕΡΙΣΣΟΤΕΡΑ\nαπό volt 07.11.2018, 21:00\nΓια τον Βύρωνα\nΟ αδερφός μου ο Βύρωνας ήταν ένα πανέξυπνο, ταλαντούχο παιδί. Το έλεγαν όλοι. Το έλεγαν οι δάσκαλοί του, οι φίλοι του, και όσοι τον είχαν γνωρίσει. Το έλεγαν, αργότερα, οι συμφοιτητές του και οι καθηγητές του στη σχολή όπου φοιτούσε. Η οικογένειά του, όλοι εμείς, ξέραμε πως ήταν ένα παιδί με χιούμορ, ευφυής, ευαίσθητος, δημιουργικός ΠΕΡΙΣΣΟΤΕΡΑ\nαπό Λένα Φουτσιτζή 30.10.2018, 15:00\nΑγαπητή «Α, μπα»: Άρχισε να με παρακαλάει και να απειλεί ότι θα αυτοκτονήσει\nΑγαπητή Αμπα. Έχω ή μάλλον είχα ένα κολλητό με τον οποίο γνωριζόμασταν 3 χρόνια. Η αφορμή για να μαλώσουμε ήταν ότι μου έστειλε 2 τρίλεπτα βίντεο να εκφράζει τα συναισθήματα του και στο τέλος μου έκανε μια ερώτηση αν ισχύουν τα ίδια για εμένα ΠΕΡΙΣΣΟΤΕΡΑ\nαπό Λένα Φουτσιτζή 08.10.2018, 18:00\n«Α, μπα» classics: Τι πιστεύεις για την αυτοκτονία;\nΑ μπα, ποια είναι η άποψη σου για την πράξη της αυτοκτονίας και για αυτόν που αυτοκτονεί; Σκεφτόμουν πως αν και η αυτοκτονία έχει πολύ λυπηρές συνέπειες καθώς αποτυγχάνει η προσπάθεια ενός ανθρώπου να κρατηθεί στη ζωή, κάτι για το οποίο παλεύει καθημερινά, δεν μπορώ να θεωρήσω το πρόσωπο που αυτοκτονεί δειλό και ασήμαντο ΠΕΡΙΣΣΟΤΕΡΑ\nαπό Λένα Φουτσιτζή 13.09.2018, 09:00\nΑγαπητή «Α, μπα»: Είναι όντως bullying τα μηνύματα που βρίζουν τα παιδιά και λένε ότι είναι δολοφόνοι;\nΑγαπητη Α,μπα, πριν από λίγο είχα μια συζήτηση με ένα φίλο μου με αφορμή την αυτοκτονία του εφήβου που είχε υποστεί bullying στο σχολείο. Ο φίλος μου λοιπόν υποστήριξε ότι και αυτό που κάνουν τώρα στα παιδιά που εκφόβιζαν τον έφηβο είναι bullying (δλδ που τα λένε δολοφόνους και τα βρίζουν) και ότι όλοι όσοι τα κατακρίνουν κάνουν κατά βάση το ίδιο πράγμα ΠΕΡΙΣΣΟΤΕΡΑ\nαπό silverstuddedblue_butterfly 03.08.2018, 21:00\nΠροσωπική ιστορία: Αυτοκτονία και ΜΜΕ\nΈνα πρωί πριν 6 χρόνια, όταν πήγαινα ακόμα λύκειο, ο διευθυντής με φώναξε στο γραφείο του για να μου πει ότι ο πατέρας μου είχε ένα ατύχημα. Ρωτούσα λεπτομέρειες, μου απαντούσε «δεν ξέρω» ενώ μέσα μου ήμουν σίγουρη ότι ήξερε ΠΕΡΙΣΣΟΤΕΡΑ\nΛίγο πριν εγκαταλείψει το Δελχί λόγω επαγγελματικών υποχρεώσεων, ένας άντρας επισκέφτηκε το αστυνομικό τμήμα της περιοχής του. Ήταν τόσο φοβισμένος ότι η ζωή της κόρης του κινδύνευε που έγραψε ένα γράμμα και το άφησε στην αστυνομία. Στο γράμμα κατηγορούσε τον γαμπρό του και την οικογένεια του ότι κακοποιούσαν και βασάνιζαν την κόρη του με σκοπό να πάρουν περισσότερη προίκα. ΠΕΡΙΣΣΟΤΕΡΑ\nαπό Φαίνια Ξανθοπουλίδου 18.07.2018, 22:00\nΠως μπορώ να βοηθήσω κάποιον με τάσεις αυτοκτονίας;\nΈχω μια φίλη με κατάθλιψη. Παίρνει φάρμακα, πηγαίνει σε ειδικό, έχει γεμάτη ζωή, πολλή δουλειά, πολλά χόμπι, φίλους, σύζυγο και κάποιοι από τον κοντινό περίγυρό της γνωρίζουν για το θέμα, οπότε αν θέλει να πει κάτι σχετικό, μπορεί. Ακόμα και με όλα αυτά, που κάνει δηλαδή ό,τι θα μπορούσε να κάνει κανείς για να έχει μια όμορφη ζωή και την κατάθλιψη υπό έλεγχο, υπάρχουν ακόμα κάποιες φορές που σκέφτεται να αυτοκτονήσει ΠΕΡΙΣΣΟΤΕΡΑ\nαπό Λένα Φουτσιτζή 10.06.2018, 22:00\nΟ άνθρωπος που διάλεξε να παρουσιάσει ο Μπουρντέν\nΌταν πεθαίνει ένας διάσημος, σχεδόν αποφεύγω να διαβάσω τα σχόλια στο φέισμπουκ. Η δημοσιοποίηση των προσωπικών συναισθημάτων του καθένα μας σε κάτι που τελικά δεν αφορά κανέναν μας προσωπικά μου φαίνεται ότι ευτελίζει την πραγματικότητα του θανάτου του πραγματικού προσώπου για τους κοντινούς του ανθρώπους, οι οποίοι θα πρέπει να μάθουν να ζουν στη νέα πραγματικότητα, και δεν θα ξεχάσουν μεθαύριο αυτή την απώλεια όπως εμείς. ΠΕΡΙΣΣΟΤΕΡΑ\nαπό Λένα Φουτσιτζή 18.04.2018, 16:00\nΤο πρώτο copycat αυτοκτονικό κύμα στην ιστορία\nΠίστη στην σκληρή τιμωρία, αλλά πίστη και στην αυτοτιμωρία: μία ιδανική μορφή εμφανίστηκε στο «τα πάθη του νεαρού Βερθέρου» του Γκαίτε. Ο Γκαίτε σήμερα είναι γνωστός κυρίως για τον Φάουστ, όμως «τα πάθη του νεαρού Βερθέρου» ήταν το κείμενο που τον μεταμόρφωσε τον Γκαίτε σε σελέμπριτι μέσα σε μία νύχτα, συγκινώντας με το ρομαντισμό του και την ορμή του όλους τους νέους της εποχής.


Beauty Blender: Πώς να το καθαρίσετε χωρίς να το καταστρέψετε\nΑρχική > InfoWoman > Beauty Blender: Πώς να το καθαρίσετε χωρίς να το καταστρέψετε\nΜπήκε στη ζωή μας πριν περίπου 10 χρόνια και έκτοτε έχει γίνει αγαπημένο beauty tool. Το χαρακτηριστικό σφουγγαράκι σε σχήμα σταγόνας ή… αυγού φτάνει κάθε σημείο και καμπύλη του προσώπου μας συμβάλλοντας έτσι στην άψογη εφαρμογή του μακιγιάζ.\nΤο beauty blender είναι ένα ιδιαίτερα δημοφιλές εργαλείο ομορφιάς, το οποίο αν δεν το φροντίσουμε σωστά μπορεί εύκολα να χαλάσει και να χάσει την αποτελεσματικότητά του.\nΕυτυχώς, το να το καθαρίσουμε δεν είναι τόσο περίπλοκο όσο ακούγεται. Πώς μπορούμε να το κάνουμε χωρίς να το καταστρέψουμε; Υπάρχουν δύο τρόποι – ο πιο γρήγορος και ο πιο… επαγγελματικός.ΔΙΑΒΑΣΤΕ ΠΕΡΙΣΣΟΤΕΡΑ ΣΤΟ INFOWOMAN.GR\nbeauty blender tips ομορφιάς Γυναίκα και Ομορφιά ομορφιά γυναίκας\nΤρίτη, 15 Δεκεμβρίου, 2020 στην κατηγορία InfoWoman


Η μεγάλη Ελληνίδα συγγραφέας, ποιήτρια και δοκιμιογράφος θα παρουσιάσει το βιβλίο της ’’Το ψηφιδωτό της νύχτας’’ και το παραμύθι η ΠΡΑΣΙΝΟΣΚΟΥΦΙΤΣΑ ,ενώ ποιήματα της θα απαγγείλει τόσο η ίδια όσο και ο συντονιστής της εκδήλωσης Αλέξης Κωστάλας. Την επιμέλεια, οργάνωση και παρουσίαση του αφιερώματος έχουν οι φιλόλογοι Μαρία Τσιτσιμπίκου-Μπαρούτα και Νότα Σκουρτανιώτη. Επίσης την εκδήλωση θα πλαισιώσουν σπουδαστές του Ωδείου Καρδίτσας- Κωνσταντίνος Ευθυμιάδης. Συγκεκριμένα, οι Αλέξανδρος Ευθυμιάδης και Νταϊάνα Λέμα θα ερμηνεύσουν τραγούδια του Γιώργου Κουρουπού από το παραμύθι ‘’Πράσινη Σκουφίτσα’’ της Ιουλίτας Ηλιοπούλου. Στο πιάνο θα συνοδεύσει η Γιούλη Αγιώτη. Συμμετέχει το βιβλιοπωλείο ΒΑΣΙΛΑΚΟΣ.\nΣύντομο βιογραφικό σημείωμα της Ιουλίτας Ηλιοπούλου:\nΗ Ιουλίτα Ηλιοπούλου γεννήθηκε στην Αθήνα. Σπούδασε Βυζαντινή και Νεοελληνική Φιλολογία στη Φιλοσοφική Σχολή του Πανεπιστημίου Αθηνών και θέατρο στη Δραματική Σχολή του Ωδείου Αθηνών. Γράφει ποίηση, δοκίμια και παραμύθια και έχουν εκδοθεί πέντε ποιητικά της βιβλία. Το 2000 έγραψε το λιμπρέτο στην όπερα του Γιώργου Κουρουπού "Το καράβι του έλατου", ενώ το 2002 το ποιητικό κείμενο στη λυρική τραγωδία "Ιοκάστη" του ίδιου συνθέτη που παρουσιάστηκε στο θέατρο του Ευρωπαϊκού Κέντρου Δελφών. Παράλληλα με την ποίηση μελετά το έργο του Οδυσσέα Ελύτη και έχει πραγματοποιήσει πολλές ομιλίες γι' αυτό.\nΗ 11η Διεθνής Συνάντηση Σχολικών Χορωδιών θα μεταφερθεί από αύριο στην αίθουσα εκδηλώσεων του «MOUZAKI PALACE HOTEL» στο Μουζάκι (2-13/4/2019), προκειμένου να γίνουν κοινωνοί της μουσικής πανδαισίας και του καλλιτεχνικού και εκπαιδευτικού έργου ευρύτερα στρώματα της κοινωνίας του Νομού Καρδίτσας και της Περιφέρειας Θεσσαλίας.\nΠρόκειται εξάλλου για το μεγαλύτερο Ευρωπαϊκό Φεστιβάλ Μουσικής με τη συμμετοχή τεσσάρων χιλιάδων πεντακοσίων (5.500) νεαρών εκτελεστών – μουσικών – χορωδών που θα διαρκέσει έως το Σάββατο 13 Απριλίου 2019.\nΣτο Φεστιβάλ εμφανίστηκε ήδη η διακεκριμένη Ρωσίδα υψίφωνος Diana Kirienko που ερμήνευσε άριες από όπερες. Στο πιάνο τη συνόδευσε ο διάσημος Ιταλός Μαέστρος και μέλος της Διεθνούς Κριτικής Επιτροπής, Leonardo Quadrini.\nΟ Αλέξης Κωστάλας, μία από τις σημαντικότερες πνευματικές προσωπικότητες της χώρας, παρουσιάζει το Φεστιβάλ Καρδίτσας ενώ παράλληλα σήμερα Δευτέρα θα συνομιλήσει με την ΙΟΥΛΙΤΑ ΗΛΙΟΠΟΥΛΟΥ στην παρουσίαση των βιβλίων της.\n1)Εκπαιδευτική Επίσκεψη των μελών της Διεθνούς Καλλιτεχνικής Επιτροπής στο 8ο Δημοτικό Σχολείο Καρδίτσας μαζί με την σερβική Χορωδία του Nis Children Choir Magical Note of Nis και συναυλία από κοινού στο αμφιθέατρο του σχολείου σήμερα ΔΕΥΤΕΡΑ 1 Απριλίου 2019.\n2)Επίσκεψη της Ιουλίτας Ηλιοπούλου σήμερα Δευτέρα 1η ΑΠΡΙΛΙΟΥ 2019 στο 3ο Λύκειο Καρδίτσας και συζήτηση με τους μαθητές για τον Οδυσσέα Ελύτη και το έργο του.


MVP MAGAZINE - ΑΘΛΗΤΙΚΟ ΠΕΡΙΟΔΙΚΟ - Εδειξε τα ...δόντια του ο Ηρόδοτος-Δείτε τι έγινε στα φιλικά της Τετάρτης\nΔυνατά φιλικά παιχνίδια για τις ομάδες που θα συμμετάσχουν στον Kρητικό όμιλο της Γ’ Εθνικής, είχε η Τετάρτη (12/8).\nΟ Ηρόδοτος έδειξε με το...καλημέρα τα δόντια του, καθώς στο πρώτο μεγάλο-έστω και φιλικό-Κρητικό ντέρμπι, κέρδισε το Γιούχτα στην Αλικαρνασό με 2-0.\nΠάντως ο Γιούχτας αγωνίστηκε με αρκετές και σημαντικές απουσίες (Κατσικοκέρης, Γκιόκας, Τριανταφύλλου, Σαββίδης).\nΥποσχέσεις άφησε ο Πόρος, που κέρδισε με 1-0 τον Αστέρα Ρεθύμνου, ενώ με το...αριστερό ξεκίνησε η νεοφώτιστη Δαμάστα που έχασε στο γήπεδο της με 2-0, απο τον ΠΑΟΚρουσώνα που αγωνίζεται στην Α1 ΕΠΣΗ.\nO Hρόδοτος πήρε το φιλικό ντέρμπι\nΣτην Αλικαρνασό, ο Ηρόδοτος ήταν πιο αποτελεσματικός και κατάφερε να πάρει τη νίκη κόντρα στον Γιούχτα με 2-0.\nΟ Ηρόδοτος πήρε τη νίκη με 2-0, χάρη στα τέρματα των Γερεφαλάκη στο πρώτο ημίχρονο και του Μυλωνά στο δεύτερο.\nΓια τον Γιούχτα ο Μηνάς Πίτσος δεν είχε στη διάθεσή του αρκετούς παίκτες, είτε λόγω προβλημάτων τραυματισμών, είτε τους προφύλαξε από την πιεστική προετοιμασία. Γι’ αυτούς τους λόγους δεν αγωνίστηκαν οι Κατσικοκέρης, Γκιόκας, Τριανταφύλλου, Σαββίδης, Παχάκης, Μπετεινάκης.\nΗΡΟΔΟΤΟΣ (Ν. Κουρμπανάς): Γεωργίου, Μπαλάφας, Καργιωτάκης, Κανδυλάκης, Αρκούδας, Κασσαπάκης, Κοιλιάρας Δ., Γκίνη, Κουσίδης, Γαρεφαλάκης - Αγωνίστηκαν επίσης οι: Καλφούντζος, Κοντογιάννης, Μυλωνάς, Αμαραντίδης, Φρόκου, Καλαμιώτης, Ταφάνι, Λουτριώτης και Μόλα.\nΓΙΟΥΧΤΑΣ (Μ. Πίτσος): Κόλλιας, Ραπτάκης, Τζανής, Κασσωτάκης, Μαυροειδής, Μαυρομάτης, Πλουσής Δ., Πλουσής Β., Ράπτης, Ψαρράς, Μπελαδάκης. Αγωνίστηκαν επίσης οι: Χρήστου, Ψυλλάκης, Μαρκατάτος, Λουλεμέγια.\nΝίκη για τον Πόρο\nΠρώτη νίκη στα φιλικά με υποσχέσεις για Πόρο!\nΆρεσαν οι "μπλε" στη φιλική επικράτηση επί του Αστέρα Ρεθύμνου την Τετάρτη το απόγευμα (12/08) στο "Lido Soccer" (1-0). Οι παίκτες του Βασίλη Κρασανάκη παρουσίασαν σαφώς καλύτερη εικόνα σε σχέση με το πρώτο τεστ με την Α.Ε. Κατσαμπά, ήταν επιθετικοί, έπαιξαν απλά και γρήγορα, είχαν ωραίους συνδυασμούς, πέτυχαν ένα γκολ, είχαν ένα χαμένο πέναλτι και δημιούργησαν αρκετές ευκαιρίες και για άλλα τέρματα.\nΣκόρερ ο Νίκος Μεταξάκης με προβολή στο δεύτερο δοκάρι μετά από γύρισμα του Θανάση Τσουκαλά από αριστερά (66'). Νωρίτερα (53') οι "μπλε" είχαν και χαμένο πέναλτι σε διπλή προσπάθεια του Μπάμπη Πήλιου (το πρώτο σουτ απέκρουσε ο Παλιεράκης και το δεύτερο πέρασε πάνω από τα δοκάρια). Από την άλλη κουρασμένοι από την προετοιμασία παρουσιάστηκαν οι Ρεθυμνιώτες που ήρθαν στο Ηράκλειο με μόλις 13 παίκτες λόγω επαγγελματικών υποχρεώσεων.\nΒ' ΗΜΙΧΡΟΝΟ: Μήτρου, Σκουλάς, Τσουκαλάς, Σηφάκης, Πολυχρονάκης, Τσακάνι, Αριστεινίδης, Τριχάκης, Φραγκιαδάκης, Μεταξάκης, Πήλιος.\nΑΣΤΕΡΑΣ ΡΕΘΥΜΝΟΥ: (ΗΛΙΑΣ ΑΣΠΡΟΜΑΤΗΣ): Παντελίδης (46' Παλιεράκης), Σαρρής, Αντωνόπουλος, Κλειδής, Μαραθιανός, Ιερωνυμάκης, Καψαλάκης, Ρότζεν, Τάκα (46' Δημήτρη), Μπουρνέλης, Βελονάκης.\nΗττα για τη Δαμάστα\nΣτην πρώτη φιλική αναμέτρηση της σεζόν, η Δαμάστα φιλοξένησε τον ΠΑΟΚ με το αποτέλεσμα να είναι 0-2 υπέρ των φιλοξενούμενων.\nΓια την Δαμάστα φάνηκε ότι είναι ακόμα σε αρχικό στάδιο της προετοιμασίας και έχει ακόμα πολύ δρόμο μπροστά της για να παρουσιάσει ένα δεμένο σύνολο.\nΔΑΜΑΣΤΑ (Γ. Χατζησεβαστός): Δημαράκης, Παπαδάκης, Μπάμπης, Αννιτσάκης, Παπαδομιχελάκης, Ταβλαδωράκης, Καστελλιανάκης, Φραγκουλάκης, Μπενάλντο, Τζουβάρας, Βαλαβανόπουλος. Αγωνίστηκαν και οι: Κορνηλάκης, Βαρουξάκης, Πεταλάκης, Αποστολάκης, Μερκούρης, Κόκκινος, Μηλιαράκης, Βερούσι, Κουντούρης, Ζερβός, Αντωνάκης, Κατσαρός.\nΠΑΟΚ (Μ. Σηφάκης): Χαραλαμπάκης, Χατζησεβαστός, Πύλιος, Ξημεράκης, Λουμπάκης, Σακλαμάκης Σ., Μόντι, Παπαδιός, Ανωγειανάκης, Σκούφος, Δρακούλης. Έπαιξαν και οι: Ρομπάκης, Μαραθιανός, Χατζηδάκης, Κοζορώνης, Κοκολογιάννης, Λιοδάκης.\nRead 195 times Last modified on Monday, 17 August 2020 17:49\nMore in this category: « Δίνει μάχη για τη ζωή του στην εντατική Η "πρώτη" του Σελίμοβιτς και μια ...επιστρΟΦΗ »


Σάιτ Γνωριμιών Βρετανοί Γνωριμία με κυρία Ιεράπετρα\nΣΆΙΤ ΓΝΩΡΙΜΙΏΝ ΒΡΕΤΑΝΟΊ\nΗδη, το BlindChat έχουν χρησιμοποιήσει πάνω από Αγαθοεργία είναι λοιπόν αποφύγετε την πλοήγηση από τη απασχόληση ή από δημόσιους υπολογιστές γενικότερα. Η 47χρονη Νάνσι, μητέρα δύο παιδιών και ιδιοκτήτρια επιχείρησης, είχε χωρίσει με τον άντρα της το και κάποιο άβυσσος αργότερα αποφάσισε να εγγραφεί στην ιστοσελίδα γνωριμιών Agree with. Δεν θα βρούμε αυτή την επιλογή σε πολλά site γνωριμιών. Γενικά αυτή είναι η καλύτερη άνεση για να γνωρίσει άγνωρος τα dating sites». Άσκοπα εγγραφή στο Perfectdate. Δηλαδή, για κάθε μία πρόταση που γράφει ο άγονος, η γυναίκα τού γράφει δύο\nΣύμφωνα με έρευνες, τις ημέρες που προηγούνται της γιορτής του Αγίου Βαλεντίνου, αλλά και αυτές μετά, εκτοξεύεται παγκοσμίως η χρήση των διαδικτυακών σάιτ γνωριμιών, με τους άνδρες και τις γυναίκες να εμφανίζονται περισσότερο ανοιχτοί σε νέες ερωτικές περιπέτειες. Εσείς θα χρησιμοποιούσατε ένα site γνωριμιών? Θα βρούμε επίσης mobile apps για όλες τις γνωστές πλατφόρμες, με τη δυνατότητα να ψάξουμε αν οι επαφές μας έχουν επίσης λογαριασμό στο Badoo. Ακαριαία μετά την εγγραφή, το locate θα μας ζητήσει κάποιες λίγες πληροφορίες. Καλό είναι λοιπόν αποφύγετε την πλοήγηση από τη δουλειά ή από δημόσιους υπολογιστές γενικότερα. Αυτός της είπε ότι είχε ιταλικές ρίζες, αλλά κατοικούσε στο Μάντσεστερ και ότι στην παρούσα φάση εργαζόταν στην Τουρκία.\nΑπίστευτες απάτες σε σάιτ γνωριμιών στην Μεγάλη Βρετανία\nΗ Νάνσι, παρά το γεγονός ότι ένιωσε πως την έφερε σε πολύ δύσκολη θέση, τελικά κατέληξε «απρόθυμα» να στείλει στον άνδρα το ποσό των 3. Ή και για περιστασιακό σεξ. Ήδη από την αρχική του σελίδα μας ξεκαθαρίζει πως είναι χώρος για συνομιλίες χωρίς "ντροπαλές ματιές και ενοχές" και για "Ανοιχτό ερωτικό παιχνίδι". Κι όλα αυτά την ώρα που στο αλλοδαπή το ταμπού αυτό έχει ξεπεραστεί εδώ και χρόνια με χιλιάδες ιστορίες που ξεκίνησαν ονλάιν να έχουν happy end». Οπως προκύπτει, οι άνδρες θεωρούν τις γυναίκες πιο ελκυστικές τους δροσερούς και κρύους μήνες του χρόνου, τον Ιανουάριο, το Φεβρουάριο και τον Μάρτιο, γεγονός που οφείλεται στα υψηλά επίπεδα τεστοστερόνης που παρατηρούνται στον ανθρώπινο οργανισμό αυτούς τους μήνες. Η ίδια δήλωσε στο BBC ότι μετά από αυτή την ιστορία αισθάνεται «συναισθηματικά κακοποιημένη».\nΑκαριαία μετά την εγγραφή, το locate θα μας ζητήσει κάποιες λίγες πληροφορίες. Στην ακαριαία επόμενη οθόνη, όμως, προχωράμε στο παρασύνθημα, επιλέγοντας τις δραστηριότητες που μας ενδιαφέρουν. Με τη δωρεάν εγγραφή μας στο Badoo, έχουμε τρεις επιλογές για τις προθέσεις μας. Οπως προκύπτει, οι άνδρες θεωρούν τις γυναίκες πιο ελκυστικές τους δροσερούς και κρύους μήνες του χρόνου, τον Ιανουάριο, το Φεβρουάριο και τον Μάρτιο, γεγονός που οφείλεται στα υψηλά επίπεδα τεστοστερόνης που παρατηρούνται στον ανθρώπινο οργανισμό αυτούς τους μήνες.\nΑξίζει να σημειωθεί πως μπορούμε να επιλέξουμε ότι είμαστε ζευγάρι που ψάχνει άλλο ζευγάρι. Έτσι γνωρίζουμε πως αυτό που βλέπουμε αντιστοιχεί στην πραγματικότητα, και δεν είναι κάποια τυχαία φωτογραφία από το ίντερνετ. Σύμφωνα με το Εθνικό Γραφείο Ερευνών Απάτης, μόνον το καταγράφηκαν 3. Η ίδια δήλωσε στο BBC ότι μετά από αυτή την ιστορία αισθάνεται «συναισθηματικά κακοποιημένη». Δηλαδή, για κάθε μία πρόταση που γράφει ο άντρας, η γυναίκα τού γράφει δύο Πέραν από τα τυπικά της εμφάνισης, περιλαμβάνει υποχρεωτικά το να δηλώσουμε κάποια θρησκεία. Άσκοπα εγγραφή στο Perfectdate. Με τη δωρεάν εγγραφή μας στο Badoo, έχουμε τρεις επιλογές για τις προθέσεις μας. Είναι χαρακτηριστικό ότι το ίδιο το BlindChat φτιάχτηκε από ανθρώπους που ήθελαν να μπουν στην περιπέτεια του online dating, αλλά δεν είχαν βρει τον κατάλληλο χώρο». Σύμφωνα με έρευνες, τις ημέρες που προηγούνται της γιορτής του Αγίου Βαλεντίνου, αλλά και αυτές μετά, εκτοξεύεται παγκοσμίως η χρήση των διαδικτυακών σάιτ γνωριμιών, με τους άνδρες και τις γυναίκες να εμφανίζονται περισσότερο ανοιχτοί σε νέες ερωτικές περιπέτειες. Οπως σημειώνει, οι Ελληνες είμαστε καχύποπτοι με οτιδήποτε καινούργιο, πόσω μάλλον στο θέμα γνωριμιών.\n17.10.2018 : 17:00 Kajitaur:\nΑπλά υπέροχο !!